open-index/open-wikipedia-markdown huggingface dataset:
എക്സ്എഫ്‌സിഇ

ലിനക്സ്, ബിഎസ്ഡി, സൊളാരിസ് പ്ലാറ്റ്ഫോമുകൾക്കുള്ള ഒരു സ്വതന്ത്ര പണിയിട പരിസ്ഥിതിയാണ് **എക്സ്എഫ്സിഇ** (ആംഗലേയം : Xfce). ഇത് ലളിതവും വേഗതയേറിയതും ഉപഭോക്തൃ സൗഹൃദവുമായ ഒരു പണിയിടം പ്രദാനം ചെയ്യാൻ ഉദ്ദേശിച്ചുള്ളതാണ്. വെവ്വേറെയായി തയ്യാറാക്കപ്പെട്ടിട്ടുള്ള ഘടകങ്ങൾ കൂടിച്ചേർത്ത് ഒരു സമ്പൂർണ്ണ പരിസ്ഥിതിയായി വർത്തിക്കാൻ എക്സ്എഫ്സിഇക്ക് കഴിയും. സാധാരണയായി താഴ്ന്ന ഹാർഡ് വെയറുകൾ ഉപയോഗിക്കുന്ന കമ്പ്യൂട്ടറുകളിൽ ഒരു ആധുനിക പണിയിടമായി വർത്തിക്കാൻ എക്സ്എഫ്സിഇ ലക്ഷ്യമിടുന്നു. പണ്ടോറ ഗെമിയിംഗ് ഡിവൈസിൽ എക്സ്എഫ്സിഇ ഉൾപ്പെടുത്തിയിട്ടുണ്ട്.

## പ്രത്യേകതകൾ
ഗ്നോം 2 ഉപയോഗിക്കുന്ന ജിടികെ+ ന്റെ രണ്ടാം വേർഷനാണ് എക്സ്എഫ്സിഇ ചട്ടക്കൂടായി ഉപയോഗിച്ചിട്ടുള്ളത്. എക്സ്എഫ്ഡബ്ലയുഎം(ആംഗലേയം :Xfwm) ആണ് ജാലകസംവിധാനം. മൗസ് കൊണ്ടെല്ലാം ക്രമീകരിക്കാവുന്ന സമ്പർക്കമുഖമാണ് എക്സ്എഫ്സിഇയുടെ പ്രത്യേകത.
ആൽപൈൻ ലിനക്സ് ഉപയോഗിച്ച് 40 എംബിയിൽ എക്സ്എഫ്സിഇ പ്രവർത്തിപ്പിക്കാൻ കഴിയും. ഉബുണ്ടുവിൽ നടത്തിയ ഒരു പരീക്ഷണതതിൽ എക്സ്എഫ്സിഇ, ഗ്നോമിനേക്കാളും കെഡിഇയേക്കാളും കുറച്ച് സ്ഥലമേ ഉപയോഗിക്കുന്നുള്ളൂ എന്ന് കണ്ടെത്തിയിട്ടുണ്ട്. എന്നാൽ എൽഎക്സ്ഡിഇയേക്കാളും സ്ഥലം ഉപയോഗിക്കുന്നുണ്ട്.

## ആപ്ലികേഷനുകൾ
എക്സ്എഫ്സിഇ ആപ്ലികേഷനുകൾക്ക് ഒരു വികസന ചട്ടക്കൂട് പ്രദാനം ചെയ്യുന്നു. എക്സ്എഫ്സിഇയെ കൂടാതെ മറ്റു പല നിർമ്മാതാക്കളും എക്സ്എഫ്സിഇ ലൈബ്രറികൾ ഉപയോഗിക്കുന്നുണ്ട്. അവയിൽ പ്രധാനപ്പെട്ടവയാണ് മൗസ് പാഡ് ടെക്സ്റ്റ് തിരുത്തൽ ഉപകരണം, ഓറഞ്ച് കലണ്ടറും ടെർമിനലും എന്നിവ. ആപ്ലികേഷനുകൾ എല്ലാ അധികാരങ്ങളും ഉപയോഗിച്ച് പ്രവർത്തിക്കുമ്പോൾ സിസ്റ്റം കേടുവരാൻ സാധ്യതയുണ്ടെന്ന് കാണിച്ച് മുകളിൽ കാണുന്ന ചുവന്ന ബാനർ .ചട്ടക്കൂട് ആപ്ലികേഷനുകൾക്കായി നൽകുന്ന ഒരു പ്രധാന സേവനമാണ് .

### തൂണാർ
ഒരു ഫയൽ മാനേജറാണ് തൂണാർ. ഇത് എക്സ്എഫ്സിഇയിൽ സ്വതേ ഉൾപ്പെടുത്തിയിരിക്കുന്നു.

### പരോൾ
ജിസ്ട്രീമർ ഉപയോഗിക്കുന്ന ഒരു ചലചിത്ര ദർശിനിയാണ് പരോൾ.

### മൗസ് പാഡ്
ലീഫ് പാഡിനെ അടിസ്ഥാനമാക്കിയ ഒരു ടെക്സ്റ്റ് തിരുത്തൽ ഉപാധിയാണ് മൗസ് പാഡ്.

### ഒറേജ്
ഐകലണ്ടറുമായി സാദൃശ്യം കാണിക്കുന്ന ഒരു കലണ്ടറാണ് ഒറേജ്. ഇതിന്റെ പഴയ പേര് എക്സ്എഫ് കലണ്ടർ എന്നായിരുന്നു.

### എക്സ്എഫ്ഡബ്ല്യുഎം
എക്സ്എഫ്സിഇയിൽ സ്വതേയുള്ള ജാലകസംവിധാനമാണ് എക്സ്എഫ്ഡബ്ല്യുഎം(Xfwm).

## ഇതും കാണുക
* ഗ്നോം
* കെഡിഇ
* എൽഎക്സ്ഡിഇ

## പുറത്തേക്കുള്ള കണ്ണികൾ
* ഔദ്യോഗിക വെബ്ഇടം

## അവലംബം

വർഗ്ഗം:ഗ്രാഫിക്കൽ യൂസർ ഇന്റർഫേസ്
വർഗ്ഗം:സ്വതന്ത്ര പണിയിടങ്ങൾ
വർഗ്ഗം:എക്സ്എഫ്‌സിഇ
എക്സ് മൊണാഡ്

ഹാസ്കൽ ഭാഷയിലെഴുതിയ ഒരു വിൻഡോ മാനേജറാണ് **എക്സ് മൊണാഡ്** (ആംഗലേയം : xmonad). 

ഏറെക്കുറെ എല്ലാ ലിനക്സ്, യൂണിക്സ് വിതരണങ്ങളെയും എക്സ് മൊണാഡ് പിന്തുണക്കുന്നു. ഡിഡബ്ല്യൂഎമ്മിന്റെ ഒരു ക്ലോണായിട്ടാണ് ഇതിന്റെ നിർമ്മാണം തുടങ്ങിയതെങ്കിലും പിന്നീട് എക്സ് മൊണാഡ് ഡിഡബ്ല്യൂഎമ്മിലില്ലാത്ത പല സവിശേഷതകളും ഉൾപ്പെടുത്തി. ഗ്നോം പിന്തുണ, ടൈലിംഗ് പ്രതിഫലനം, സ്ഥിതി സംരക്ഷണം, ഓരോ വർക്ക്സ്പേസിനും ഓരോ ലേഔട്ട്, ലേയൗട്ട് മിററിംഗ് എന്നിവയാണ് അധിക സവിശേഷതകൾ. പ്രവർത്തിക്കുന്നതിനിടക്ക് റിലോഡ് ചെയ്യാനും എക്സ് മൊണാഡിൽ കഴിയും. പിന്നീട് എക്സ് മൊണാഡിന്റെ അർജൻസി ഹുക്ക്സ് എന്ന സവിശേഷത ഡിഡബ്ല്യൂഎം കടമെടുക്കുകയുണ്ടായി.

ലാഴ്സ്ഡബ്ല്യുഎം, സ്റ്റംബ്ഡബ്ല്യുഎം എന്നിവയുമായും എക്സ് മൊണാഡ് സാദൃശ്യം കാണിക്കുന്നുണ്ട്. ആർച്ച് ലിനക്സ്, ഡെബിയാൻ, ഫെഡോറ, ജെന്റൂ, മാക് ഓഎസ് ടെൻ, ഫ്രീ ബിഎസ്ഡി, നെറ്റ് ബിഎസ്ഡി, നിക്സ് ഓഎസ്, ഓപ്പൺ ബിഎസ്ഡി. സോഴ്സ് മേജ്, ഉബുണ്ടു എന്നീ ഓപ്പറേറ്റിംഗ് സിസ്റ്റങ്ങളെ എക്സ് മൊണാഡ് പിന്തുണക്കുന്നു. 4.8 പതിപ്പ് മുതൽ ഫിബോനാച്ചി ലേയൗട്ട് സിനെറമക്കുള്ള പിന്തുണയും ഉൾപ്പെടുത്തിയിട്ടുണ്ട്.

അസാധാരണ ലോഔട്ടിലൊന്നായ ഫിബോനാച്ചി സ്പൈറൽ എക്സ് മൊണാഡിൽ ലഭ്യമാണ്. ഇത് നിർമ്മിച്ചത് എക്സ് മൊണാഡ് സമൂഹമാണ്.

ഹാസ്കലിലെഴുതിയ ആദ്യ ജാലകസംവിധാനം എന്ന പോലെ, സിപ്പെർ ഡാറ്റാ സ്ട്രക്ച്ചർ ഉപയോഗത്തിന്റെ കാര്യത്തിലും ഒന്നാമൻ എക്സ് മൊണാഡ് തന്നെയാണ്. ഫോക്കസ് ചെയ്യുന്നതിനാണ് സിപ്പെർ ഡാറ്റാ സ്ട്രക്ച്ചർ ഉപയോഗിക്കുന്നത്. പാറ്റേൺ മാച്ചസ് ഉപയോഗം വഴി സുരക്ഷിതമായതുമാണ് എക്സ് മൊണാഡ്.

വളരെയധികം ക്രമീകരിച്ചെടുക്കാവുന്ന ഒന്നായതു കൊണ്ടാണ് ഹാസ്കൽ ഉപയോഗിച്ചതെന്ന് എക്സ് മൊണാഡ് നിർമ്മാതാക്കൾ പറഞ്ഞിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* xmonad.org - ഔദ്യോഗിക സൈറ്റ്.
* "xmonad - tiling window manager" - എക്സ് മൊണാഡ് ഉബുണ്ടുവിൽ.
* "Taste of Haskell" - ഓസ്കോണിൽ ഹാസ്കെലും എക്സ് മൊണാഡും
** First half of talk  ചലച്ചിത്രം - ഒന്ന്
** Second half of talk  ചലച്ചിത്രം - രണ്ട്.
* ബിറ്റ്സ് ആൻഡ് ബൈറ്റ്സ് - എക്സ് മൊണാഡ്
* "ഹാസ്കൽ ജാലകസംവിധാനം, ഭാഗം ഒന്ന്"
* "ഹാസ്കൽ ജാലകസംവിധാനം, പ്രാമുഖ്യം നൽകൽ"
* ഹാസ്കൽ റിപ്പോർട്ട് - എഡിഷൻ 13 - എക്സ് മൊണാഡ്
* ഡോൺ സ്റ്റുവാർട്ട് ഡെമോ 
* Comparison of extensible window managers - താരതമ്യ പഠനം

വർഗ്ഗം:ഗ്രാഫിക്കൽ യൂസർ ഇന്റർഫേസ്
വർഗ്ഗം:സ്വതന്ത്ര പണിയിടങ്ങൾ
ഫയൽ ഹിപ്പോ

ഇൻറർനെറ്റിൽ നിന്നും ഓപ്പൺസോഴ്സ്, ഫ്രീവെയർ, ഷെയർവെയർ എന്നീ ഗണങ്ങളിൽ പെട്ട, മൈക്രോസോഫ്ട്‌ വിൻഡോസിനു വേണ്ടിയുള്ള പ്രോഗ്രാമുകൾ ലഭ്യമാക്കാൻ സഹായിക്കുന്ന ഡൌൺലോഡ് വെബ്സൈറ്റ് ആണ് **ഫയൽ ഹിപ്പോ**. ഉപയോഗിക്കുന്നവർ അപ്ലോഡ് ചെയ്യുന്ന ഫയലുകൾ ഫയൽഹിപ്പോ സ്വീകരിക്കുന്നില്ല. ഫയൽ ഹിപ്പോ അവരുടെ സ്വന്തമായ സോഫ്റ്റ്‌വെയറും  ലഭ്യമാക്കുന്നുണ്ട്. ഫയൽ ഹിപ്പോ അപ്ഡേറ്റ് ചെക്കർ (FileHippo Update Checker) എന്ന് പേരുള്ള ഈ സൌജന്യ സോഫ്റ്റ്‌വെയർ, ഒരു കംപ്യുട്ടർ പരിശോധിച്ച്, കാലാവധി കഴിഞ്ഞ സോഫ്റ്റ്‌വെയറുകളെ ഒരു വെബ്‌ പേജിൽ കാണിച്ചു തരുന്നു. കൂടാതെ ഈ സോഫ്റ്റ്‌വെയറുകൾൾ പുതുക്കാനുള്ള കണ്ണികളും വെബ്‌ പേജിൽ കാണാം.  

Quantcast-ന്റെ കണക്കനുസരിച്ച് ഫയൽ ഹിപ്പോയ്ക്ക് ഓരോ മാസവും 3 ദശലക്ഷം അമേരിക്കൻസന്ദർശകരുണ്ട്. Alexa ഈ വെബ്‌ സൈറ്റിനെ ലോകമാകെ ഏറ്റവും കൂടുതൽ സന്ദർശിക്കപ്പെട്ട 800 വെബ്‌ സൈറ്റുകളുടെ ലിസ്റ്റിൽ ഉൾപ്പെടുത്തിയിട്ടുണ്ട്. 
## പുറത്തേയ്ക്കള്ളകണ്ണികൾ
*

## അവലംബം

വർഗ്ഗം:വെബ്സൈറ്റുകൾ
കുതിരപ്പന്തി

കൊല്ലം ജില്ലയിൽ കരുനാഗപ്പള്ളി താലൂക്കിലെ ഒരു പ്രദേശം ആണ് **കുതിരപ്പന്തി**. തഴവഗ്രാമപഞ്ചായത്തിലെ തഴവഗ്രാമത്തിൽപെട്ട ഈ പ്രദേശത്തെ ആഴ്ചചന്ത മുൻപ് ഓണാട്ടുകരയിലെ ഏറ്റവും വലിയ കാർഷികവിഭവങ്ങളുടെ വിപണനകേന്ദ്രമായിരുന്നു.ബി.ജെ.എസ്സ്.എം.മഠത്തിൽ വി & എച്ച്.എസ്സ്.എസ്സ്, ഗവണ്മെന്റ് എൽ.പി.എസ്സ്.,കുതിരപ്പന്തി തുടങ്ങിയ വിദ്യാഭ്യാസസ്ഥാപനങ്ങൾ ഇവിടെയാണു പ്രവർത്തിക്കുന്നത്.
## സ്ഥലനാമചരിത്രം
പണ്ട്കാലങ്ങളിൽ കുതിരകളെ വ്യാപാരം ചെയ്തിരുന്ന സ്ഥലമായിരുന്നത് കൊണ്ടാണു ഗ്രാമത്തിന് കുതിരപ്പന്തി എന്നു പേരുലഭിച്ചത് എന്ന് പറയപ്പെടുന്നു.. 
വർഗ്ഗം:കൊല്ലം ജില്ലയിലെ ഗ്രാമങ്ങൾ
കടത്തൂർ

കൊല്ലം ജില്ലയിലെ കരുനാഗപ്പള്ളി താലൂക്കിലെ ഓച്ചിറയ്ക്ക് അടുത്തുള്ള ഒരു പ്രദേശം.കുലശേഖരപുരം പഞ്ചായത്തിലാണ് ഈ പ്രദേശം സ്ഥിതിചെയ്യുന്നത്

വർഗ്ഗം:കൊല്ലം ജില്ലയിലെ ഗ്രാമങ്ങൾ
ദേശീയ മനുഷ്യവകാശ ഏകോപന സമിതി

ഇന്ത്യയിലെ വിവിധ സംസ്ഥാനങ്ങളിൻ പ്രവർത്തിക്കുന്ന മനുഷ്യാവകാശ സംഘടനകളുടെയും പ്രമുഖ മനുഷ്യാവകാശ പ്രവർത്തകതുടേയും കൂട്ടായ്മയാണെന്ന് അവകാശപ്പെടുന്ന സംഘടനയാണ് **ദേശീയ മനുഷ്യാവകാശ ഏകോപന സമിതി(National Confederation of Human Rights Organizations - NCHRO)**.

## ചരിത്രം

കേരളത്തിലെ കോഴിക്കോട് വെച്ച് 1997ലാണ് മനുഷ്യവകാശ ഏകോപന സമിതി (‌Confederation of Human Rights Organizations - CHRO) എന്ന പേരിൽ ഈ കൂട്ടായ്മ രൂപം കൊണ്ടത്.

## ഇവയും കാണുക
*മനുഷ്യാവകാശം

## അവലംബം


## പുറത്തേക്കുള്ള കണ്ണികൾ
*ഔദ്യോഗിക വെബ്‌സൈറ്റ്‌

വർഗ്ഗം:സംഘടനകൾ
ബനാവൂ നെൽമേടകൾ

[thumb|right|250px|[ഫിലിപ്പീൻസ്|ഫിലിപ്പീൻസിലെ ഇഫുവാഗോ പ്രവിശ്യയിലുള്ള ബനാവൂ നെൽമേടകൾ]]
വടക്കൻ ഫിലിപ്പീൻസിൽ ഇഫുവാഗോ പ്രവിശ്യയിലെ മലഞ്ചെരുവുകളിലുള്ള നെൽകൃഷിയിടങ്ങളാണ് **ബനാവൂ നെൽമേടകൾ** (ബനാവൂ റൈസ് ടെറസുകൾ) എന്നറിയപ്പെടുന്നത്. തദ്ദേശജനതയുടെ പൂർവികർ നൂറ്റാണ്ടുകളിലൂടെ മെനഞ്ഞുണ്ടാക്കി നിലനിർത്തിയ ഈ കൃഷിയിടവ്യവസ്ഥയ്ക്ക് രണ്ടായിരം വർഷം പഴക്കമുണ്ട്. ഫിലിപ്പീൻ ജനത ഇവയെ ലോകത്തിലെ എട്ടാമത്തെ അത്ഭുതമായി വിലമതിക്കുന്നു. വളരെക്കുറച്ച് ഉപകരണങ്ങളുടെ മാത്രം സഹായത്തോടെ, മിക്കവാറും കരവേലകൊണ്ട് നിർമ്മിക്കപ്പെട്ടവയാണ് ഇവയെന്നു കരുതപ്പെടുന്നു. സമുദ്രനിരപ്പിൽ നിന്ന് ഏകദേശം 1500 മീറ്റർ ഉയരത്തിൽ സ്ഥിതി ചെയ്യുന്ന ഇവ, ഇഫുവാഗോ മലഞ്ചെരുവിൽ പതിനായിരത്തിലധികം ചതുരശ്ര കിലോമീറ്റർ വ്യാപിച്ചുകിടക്കുന്നു. മേടകൾക്കു മുകളിലുള്ള മഴക്കാടുകളിൽ നിന്ന് ഒഴുകിയെത്തുന്ന അരുവികളിലെ വെള്ളത്തെ ആശ്രയിക്കുന്ന പുരാതനമായൊരു ജലസേചന വ്യവസ്ഥ ഇവയെ പോഷിപ്പിക്കുന്നു.

thumb|left|180px|കൊളോണിയൻ യുഗത്തിനു മുൻപുള്ള ഒരു ഇഫുവാഗോ ഗ്രാമം
പ്രാദേശിക ജനത ഈ മേടകളിൽ നെല്ലും പച്ചക്കറികളും കൃഷി ചെയ്യുന്നത് ഇന്നോളം തുടരുന്നു.  എങ്കിലും പുതിയ തലമുറയിലെ ഇഫുവാഗോക്കാരിൽ പലർക്കും കൃഷിയിലെന്നതിനേക്കാൾ ഈ കൃഷിയിടങ്ങളുടെ ആകർഷണീയതയിൽ നിന്നു രൂപപ്പെട്ട ടൂറിസം മേഖലയിലാണ് താത്പര്യമെന്നതിനാൽ, തുടർച്ചയായ ശ്രദ്ധയും പുനർനിർമ്മിതിയും ആവശ്യമായ തട്ടുകൾ അവഗണനയെ നേരിടുന്നുണ്ട്. ഈ ദേശീയപൈതൃകത്തെ കൃഷിയിടങ്ങൾ എന്നതിനു പകരം ടൂറിസ്റ്റ് കൗതുകമായി കാണാനുള്ള പ്രവണത ഔദ്യോഗികവൃത്തങ്ങളിൽ തന്നെയുണ്ട്.  2002-ൽ ഇവയുടെ വികസനത്തിന്റെ ചുമതല കൃഷിവകുപ്പിൽ നിന്നു മാറ്റി ടൂറിസം വിഭാഗത്തെ ഏല്പിച്ച ഫിലിപ്പീൻ സർക്കാർ തന്നെ ആ പ്രവണതയിൽ പങ്കുപറ്റി.
ഒരു 2010-ൽ ബനാവൂ നെൽമേടകൾക്ക് വരൾച്ചയും ഭീഷണിയായി. ആ വർഷം മാർച്ചിലെ ചൂടിൽ, മേടകൾ മിക്കവാറും ഉണങ്ങിവരണ്ടു പോയി.

thumb|right|210px|മണ്ണൊലിപ്പിന്റെ ബാക്കി
"സ്വർഗ്ഗത്തിലേക്കുള്ള കോണിപ്പടികൾ" എന്നു വിശേഷിപ്പിക്കപ്പെടാറുള്ള നെൽമേടകളുടെ സംരക്ഷകരായ ഇഫുവാഗോ ജനതയുടെ ജീവിതവും സംസ്കാരവും നെൽകൃഷിയും അതുമായി ബന്ധപ്പെട്ട അനുഷ്ഠാനങ്ങളും ചേർന്നു രൂപപ്പെടുത്തിയതാണ്. വിതയും കൊയ്ത്തും ചോറൂണും നെൽമദ്യപാനവുമായി ബന്ധപ്പെട്ട ഒട്ടേറെ ആചാരാഘോഷങ്ങളും അവയ്ക്കു മേൽനോട്ടം വഹിക്കാൻ 'മുംബാക്കികൾ' എന്നറിയപ്പെടുന്ന പൗരോഹിത്യവും ഇവർക്കിടയിൽ നിലനിന്നു. ക്രിസ്തുമതത്തിന്റെ വരവിനെ തുടർന്ന് ഈ 'പേഗൻ' ആചാരങ്ങൾക്കു സംഭവിച്ച ശക്തിക്ഷയം, ഇഫുവാഗോയിലെ നെൽസംസ്കാരത്തെയും നെൽമേടകളെ തന്നെയും അപകടപ്പെടുത്തിയതായി കരുതുന്നവരുണ്ട്. പരിരക്ഷണത്തിലുള്ള അവഗണന മൂലമുണ്ടാകുന്ന മണ്ണൊലിപ്പും മേടകൾക്കു ഭീഷണിയാണ്.

## അവലംബം


## പുറത്തേക്കുള്ള കണ്ണികൾ
വർഗ്ഗം: ഫിലിപ്പീൻസ്
വർഗ്ഗം:ഫിലിപ്പീൻസിന്റെ ഭൂമിശാസ്ത്രം
പാലികുരിയ അനിയാഗ്വാന

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പാലികുരിയയിലെ ഒരു സ്പീഷിസാണ് ***പാലികുരിയ അനിയാഗ്വാന*** - ***Palicourea anianguana***. ഇക്വഡോറിലാണ് ഇവ സഹജമായി കാണപ്പെടുന്നത്.

## അവലംബം
* Jaramillo, T., Cornejo, X. & Pitman, N. 2004.  ''Palicourea anianguana''.   2006 IUCN Red List of Threatened Species.   Downloaded on 23 August 2007.

വർഗ്ഗം:പാലികുറിയ ജനുസ്സിൽ ഉൾപ്പെട്ട സസ്യങ്ങൾ
കിവിപ്പഴം

ലഘുചിത്രം|250x250ബിന്ദു|''പഴം''
സ്വാദിഷ്ഠമായ പുളിരസമുള്ള ഒരു പഴമാണ്‌ **കിവിപ്പഴം**. ആക്റ്റിനീഡിയ ഡെലീഷ്യോസ എന്ന വള്ളിച്ചെടിയിലോ അതിന്റെ അവാന്തരവിഭാഗ സങ്കര ഇനങ്ങളിലോ ആണു് കിവിപ്പഴം ഉണ്ടാവുന്നതു്.  ഇതിന്റെ ജന്മദേശം തെക്കൻ ചൈനയാണ്. ലോകത്തു ലഭ്യമായതിൽ ഏറ്റവും പോഷകഗുണങ്ങൾ ഉള്ള പഴങ്ങളിൽ ഒന്നായിട്ടാണു് 'കിവി'-യെ കണക്കാക്കുന്നത്. ഈ അടുത്ത കാലത്ത് മണിപ്പൂരിലുംഅരുണചെൽ പ്രദേശിലും
l ഇതിന്റെ കൃഷി തുടങ്ങിയിട്ടുണ്ട്. ഇതിന്റെ പുറത്തിന് ന്യൂസിലൻഡിൽ കാണപ്പെടുന്ന കിവി എന്ന പക്ഷിയുടെ തൂവലുമായി അതീവ സാമ്യം ഉള്ളതിനാലാണ്‌ ഇതിന്‌ കിവി എന്ന പേര്‌ വന്ന്ത്. കാലിഫോർണിയൻ കിവി നവംബർ മുതൽ മേയ് വരെ മാത്രമേ ലഭിക്കുന്നുള്ളുവെങ്കിലും ന്യൂസിലൻഡിൽജൂൺ മുതൽ ഒക്ടോബർ വരെയുള്ള കൃഷി, വർഷം മുഴുവനും ഇതിന്റെ ലഭ്യത ഉറപ്പാക്കുന്നു. ഏകദേശം മൂന്ന് ഇഞ്ച് നീളമുള്ള ഇതിന് ഒരു കോഴിമുട്ടയുടെ വലിപ്പമുണ്ട്. കറുപ്പ് നിറത്തിലുള്ള ചെറിയ വിത്തുകൾ ആണിതിനുള്ളത്. വിറ്റാമിൻ സി വളരെയധികം അടങ്ങിയിട്ടുള്ള ഒരു പഴമാണ്‌ 'കിവി'.

## ചിത്രശാല

File:Kiwifruit_-_കിവി.JPG|കിവി പഴം തൊലി നീക്കി ഛേദിച്ചത്

## അവലംബം

## പുറത്തേക്കുള്ള കണ്ണികൾ

വർഗ്ഗം:പഴങ്ങൾ
വർഗ്ഗം:ഉഷ്ണമേഖലാ ഫലങ്ങൾ
വർഗ്ഗം:ഏഷ്യയിലെ ഉദ്യാന സസ്യങ്ങൾ
വർഗ്ഗം:ആക്റ്റിനിഡിയ
കിഴുന്ന കടൽ‌ത്തീരം

thumb|300ബിന്ദു|കിഴന്ന കടൽത്തീരം

കണ്ണൂർ ജില്ലയിലെ എടക്കാട് പഞ്ചായത്തിലെ കടൽത്തീരമാണ് **കിഴുന്ന ബീച്ച്**. ഇത് കണ്ണൂർ-തലശ്ശേരി ദേശീയപാത 17 ൽ നിന്നും 2.5 കിലോമീറ്റർ ദൂരെയാണ് സ്ഥിതിചെയ്യുന്നത്. കിഴുന്ന ഗ്രാമത്തിന്റെ പടിഞ്ഞാറ് വശത്ത് കടൽഭിത്തി കെട്ടി സംരക്ഷിക്കപ്പെട്ട കിഴുന്ന ബീച്ചിലൂടെ കടലാക്രമണം ഇല്ലാത്ത കാലത്ത്, വിശാലമായ മണലിലൂടെ നടക്കുകയോ സൈക്കിൾ സവാരി നടത്തുകയോ ചെയ്യാം. 
## യാത്രാമാർഗം
കണ്ണൂർ റെയിൽ‌വെ സ്റ്റേഷനിൽ വണ്ടിയിറങ്ങിയിട്ട് ബസ്‌മാർഗ്ഗം ദേശീയപാത17 വഴി തലശ്ശേരി ഭാഗത്തേക്ക് സഞ്ചരിക്കുമ്പോൾ താഴെചൊവ്വ റെയിൽ‌വെ ഗെയ്റ്റ് കടന്ന് ശ്രീ നാരായണ കോളേജ് കണ്ണൂർ, ഗവ. പോളീടെക്കനിക്ക് കണ്ണൂർ എന്നിവ പിന്നിട്ടശേഷം തോട്ടട ബസ്‌സ്റ്റോപ്പിൽ നിന്നും പടിഞ്ഞാറ് പോകുന്ന റോഡ് മാർഗ്ഗം 2.5 കിലോമീറ്റർ സഞ്ചരിച്ചാൽ കിഴുന്ന കടൽ‌തീരത്ത് എത്തിച്ചേരാം. കടൽത്തീരം വരെ, ചെറുതും വലുതുമായ വാഹനങ്ങൾക്ക് സഞ്ചരിക്കാൻ സൌകര്യമുണ്ട്. സ്വദേശികളും വിദേശികളുമായ അനേകം വിനോദസഞ്ചാരികൾ കിഴുന്ന ഗ്രാമത്തിൽ വന്ന് താമസിച്ചുകൊണ്ട് കടൽ‌തീരത്തിന്റെ ഭംഗി ആസ്വദിക്കാറുണ്ട്. അതിനാൽ സഞ്ചാരികൾക്കായി പലതരത്തിലുള്ള താമസസൌകര്യങ്ങൾ ഒരുക്കിയിട്ടുണ്ട്.
## പ്രകൃതി
കടൽ‌തീരത്ത് വെളുത്ത പൂഴിമണലാനുള്ളത്. അറബിക്കടലിലെ തിരമാലകൾ നിക്ഷേപിക്കുന്ന ഈ മണൽ ചിലകാലങ്ങളിൽ തിരമാലകൾ തിരികെ എടുത്ത് കൊണ്ടുപോകാറുണ്ട്. തീരത്ത് വെള്ളമണൽ ആണെങ്കിലും കിഴുന്ന ഗ്രാമത്തിൽ വെള്ളമണൽ കുറവാണ്. ചെങ്കല്ലും ചെളിമണ്ണും നിറഞ്ഞ ഈ ഗ്രാമത്തിൽ തെങ്ങുകൾ കൂടാതെ മറ്റുള്ള ചെടികളും കൃഷിചെയ്യാറുണ്ട്. തീരപ്രദേശമാണെങ്കിലും കിഴുന്ന ബീച്ച് മത്സ്യബന്ധന കേന്ദ്രം അല്ലാത്തതിനാൽ തീരദേശവാസികൾ മത്സ്യതൊഴിലാളികൾ അല്ല. സാമ്പത്തികമായി ഉയർന്ന നിലവാരം പുലർത്തുന്ന ഗ്രാമീണരിൽ പലരും നല്ല വിദ്യാഭ്യാസം നേടിയവരാണ്. 
## അതിരുകൾ
കിഴുന്ന ഗ്രാമത്തിന്റെ പടിഞ്ഞാറ് അറബിക്കടലിന്റെ തീരത്തുള്ള കിഴുന്ന ബീച്ചിന്റെ വടക്കുഭാഗത്താണ് തോട്ടട ബീച്ച്. കിഴുന്നയിൽ നിന്ന് തോട്ടടയിലേക്ക് കടൽത്തീരം വഴി നടന്നുപോവാനാവില്ല. കാരണം അതിനിടയിലാണ് കരയിൽ‌നിന്നും കടലിലേക്ക് ഇറങ്ങിക്കിടക്കുന്ന **വട്ടക്കല്ല്** എന്ന് പേരുള്ള പാറക്കൂട്ടം. ഈ പാറക്കൂട്ടത്തിലേക്ക് എപ്പോഴും ശക്തമായ തിരമാലകൾ അടിച്ചുകൊണ്ടിരിക്കും. തെക്കുഭാഗത്ത് കാണുന്ന ഏഴര ബീച്ചിലേക്ക് നടന്നുപോവാൻ കഴിയും. തെക്ക് അകലെയായി ധർമ്മടം തുരുത്ത് കാണാൻ കഴിയും. കിഴുന്ന ബീച്ചിന്റെ വടക്കെ അതിരായി വട്ടക്കല്ലും അതുപോലെ തെക്കേ അതിരായി ചേരക്കല്ലും കാണാം. വടക്ക് വട്ടക്കല്ല് ഭാഗത്ത് നോക്കിയാൽ അകലെയായി കണ്ണൂർ പട്ടണത്തിന്റെ ഭാഗങ്ങൾ കാണാം.

## ചിത്രശാല

File:Kizhunna beach.jpg|കിഴുന്ന ബീച്ച്
File:Kizhunna beach 1.jpg|കിഴുന്ന ബീച്ചിലെ പക്ഷികൾ
File:Kizhunna beach 11.JPG|വിശാലമായ കടൽത്തീരം
File:Kizhunna beach 2.jpg|കടൽ‌തീരത്തെ സൈക്കിൾ സവാരി
File:Kizhunna beach 6.JPG|ബീച്ചിൽ‌നിന്ന് അകലെ കാണുന്നത് കണ്ണൂർ
File:Kizhunna beach 14.JPG|കിഴുന്ന ചേരക്കല്ല്, അസ്തമയ നേരത്ത്
Kizhunna Beach.jpg


## അവലംബം

## പുറമെ നിന്നുള്ള കണ്ണികൾ

വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
വർഗ്ഗം:കേരളത്തിലെ കടൽത്തീരങ്ങൾ
സ്പിരിറ്റ് (ചലച്ചിത്രം)

രഞ്ജിത്ത് രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ***സ്പിരിറ്റ്***. മോഹൻലാൽ, കനിഹ, ശങ്കർ രാമകൃഷ്ണൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂരാണ് ഈ ചിത്രം നിർമ്മിച്ചത്.

## കഥാസംഗ്രഹം
ബാങ്ക് ഓഫ് ഇംഗ്ലണ്ടിന്റെ ഒരു മുൻ ബാങ്കിംഗ് എക്സിക്യൂട്ടീവാണ് രഘുനന്ദൻ, തന്റെ ജോലിയുടെ ഉദാസീനവും ലൗകികവുമായ സ്വഭാവത്തിൽ വിരസമായതിനാൽ തന്റെ ലാഭകരമായ ജോലി രാജിവച്ചു. ലോകത്തിന്റെ വിവിധ ഭാഗങ്ങളിൽ ബാങ്കറായി ജീവിച്ച അദ്ദേഹം അടുത്ത കരിയറായി ജേണലിസം തിരഞ്ഞെടുക്കുകയും ഇന്ത്യയിലെ വിവിധ നഗരങ്ങളിൽ ജോലി ചെയ്യുകയും ചെയ്തു. അദ്ദേഹം ഇപ്പോൾ ഒരു ടിവി വാർത്താ ചാനലിൽ "ഷോ ദി സ്പിരിറ്റ്" എന്ന പ്രശസ്തമായ ഷോയിൽ അഭിമുഖം നടത്തുന്നയാളായി പ്രവർത്തിക്കുന്നു. അതിനിടയിൽ, അദ്ദേഹം ഒരു ഇംഗ്ലീഷ് നോവലും എഴുതാനുള്ള തയ്യാറെടുപ്പിലാണ്. അവൻ പ്രധാനമായും ഒരു ഏകാന്തനാണ്, പക്ഷേ നിർബന്ധിത മദ്യപാനിയാണ്, കൂടാതെ വീട്ടിൽ വിന്റേജ് പാനീയങ്ങളുടെ വിലകൂടിയ ശേഖരം ഉണ്ട്.

അദ്ദേഹത്തിന്റെ അമിതമായ മദ്യപാനമാണ് ഏതാനും വർഷങ്ങൾക്ക് മുമ്പ് വിവാഹമോചനത്തിന് കാരണമായത്, എന്നാൽ മുൻ ഭാര്യ മീരയുമായും നിലവിലെ ഭർത്താവ് അലക്സിയുമായും അദ്ദേഹം നല്ല സൗഹൃദം പങ്കിട്ടു. ഈ ദമ്പതികൾക്ക് ബധിരനും മൂകനുമായ രഘുനന്ദന്റെയും മീരയുടെയും മകൻ ആദിത്യ "സണ്ണി" യുടെ സംരക്ഷണമുണ്ട്. ക്യാപ്റ്റൻ നമ്പ്യാർ അദ്ദേഹത്തിന്റെ അടുത്ത അയൽവാസിയാണ്. എന്നിരുന്നാലും, രഘുനന്ദൻ യഥാർത്ഥത്തിൽ ബന്ധങ്ങളെക്കുറിച്ചോ സൗഹൃദങ്ങളെക്കുറിച്ചോ സമൂഹത്തിന്റെ മാനദണ്ഡങ്ങളെക്കുറിച്ചോ വിഷമിക്കുന്നില്ല, മാത്രമല്ല സ്വന്തം നിബന്ധനകളിൽ ജീവിതം നയിക്കാൻ ഇഷ്ടപ്പെടുന്നു. ഗുരുതരമായ പ്രത്യാഘാതങ്ങൾ ഭീഷണിപ്പെടുത്തുകയും കൈക്കൂലി വാഗ്ദാനം ചെയ്യുകയും ചെയ്ത തെറ്റായ വഴിയിൽ തന്റെ ടിവി ഷോയിൽ വരുന്ന ചില ശക്തരായ രാഷ്ട്രീയക്കാരെ അദ്ദേഹം തടയുന്നു.

മദ്യത്തോടുള്ള രഘുനന്ദന്റെ മാരകമായ ആസക്തി അദ്ദേഹത്തിന്റെ വ്യക്തിപരവും തൊഴിൽപരവുമായ ജീവിതത്തെ സാരമായി ബാധിക്കുന്നു. എന്നിരുന്നാലും, മദ്യപാന പ്രശ്നം കാരണം അവനെക്കാൾ മോശമായ ഒരു മനുഷ്യനെ കാണുമ്പോൾ വൈകിയാണെങ്കിലും നല്ല ബോധം ഉദിക്കുന്നു. അതാണ് യഥാർത്ഥവും അസത്യവും തമ്മിൽ വേർതിരിച്ചറിയാൻ കഴിയാത്തവിധം മദ്യപിച്ച പ്ലംബർ മണി. മദ്യപാനിയുടെ ഏറ്റവും മോശമായ സ്വഭാവസവിശേഷതകൾ അദ്ദേഹത്തിന്റെ സ്വഭാവം പ്രകടമാക്കുന്നു, ഭാര്യയെ അധിക്ഷേപിക്കുന്നത് ഉൾപ്പെടെ. മണി എല്ലാം മാറ്റുന്നു, രഘുനന്ദന്റെ ജീവിതത്തിൽ ചില അർത്ഥങ്ങൾ കൊണ്ടുവരുന്നു.

## അഭിനേതാക്കൾ
* മോഹൻലാൽ – രഘുനന്ദൻ
* കനിഹ – മീര
* ശങ്കർ രാമകൃഷ്ണൻ – അലക്സി
* നന്ദു – പ്ലംബർ മണിയൻ
* ലെന – എ.എസ്.പി. സുപ്രിയ രാഘവൻ
* മധു – ക്യാപ്റ്റൻ നമ്പ്യാർ
* സിദ്ധാർത്ഥ് – സമീർ
* തിലകൻ – കുടിയൻ
* സുരാജ് വെഞ്ഞാറമൂട് – ഗോപീകൃഷ്ണൻ
* ടിനി ടോം – ജോൺസൺ
* കൽപ്പന – പങ്കജം
* ഗോവിന്ദൻകുട്ടി – ബിനോയ്
* വി.കെ. ശ്രീരാമൻ
* ടി.പി. മാധവൻ

## സംഗീതം

## പുറത്തേക്കുള്ള കണ്ണികൾ
* 
* ''സ്പിരിറ്റ്''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രഞ്ജിത്ത് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
ചട്ടക്കാരി (2012-ലെ ചലച്ചിത്രം)

പമ്മന്റെ ഇതേ പേരിലുള്ള നോവലിനെ ആസ്പദമാക്കി തോപ്പിൽ ഭാസി തിരക്കഥയെഴുതി 2012-ൽ പുറത്തിറങ്ങിയ മലയാളചലച്ചിത്രമാണ് **ചട്ടക്കാരി**. കെ.എസ്. സേതുമാധവൻ 1974-ൽ സംവിധാനം ചെയ്ത ഇതേ പേരിലുള്ള ചലച്ചിത്രത്തിന്റെ പുനരാവിഷ്കരണമാണ് ഈ ചലച്ചിത്രം. സുരേഷ് കുമാർ രേവതി കലാമന്ദിറിന്റെ ബാനറിൽ നിർമ്മിച്ചിരിക്കുന്ന ഈ ചിത്രത്തിൽ ഹേമന്ത് മേനോൻ, ഷംന കാസിം എന്നിവരാണ് പ്രധാന വേഷങ്ങളിൽ അഭിനയിച്ചിരിക്കുന്നത്.

## അവലംബം


വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
മോഡോൻ

കേരളത്തിൽ മാത്രം കണ്ടു വരുന്ന ഒരു ശുദ്ധജല മത്സ്യമാണ് **മോഡോൻ**. സൈപ്രിനിടെ എന്ന കുടുംബത്തിൽ പെട്ടവയാണ് ഇവ. ചലക്കുടിയാറിലും പെരിയാറിലും മാത്രം കാണപ്പെടുന്നു. വംശനാശത്തിന്റെ വക്കിലാണ് ഇവ.

## അവലംബം

വർഗ്ഗം:പെരിയാറിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
വർഗ്ഗം:ചാലക്കുടിപ്പുഴയിലെ തദ്ദേശീയ മത്സ്യങ്ങൾ
ഒ.അബ്ദുല്ല

കേരളത്തിലെ മാധ്യമ പ്രവർത്തകനും കോളമിസ്റ്റും ഇസ്ലാമിക രാഷ്ടീയ നിരീക്ഷകനുമാണ് ഒടുങ്ങാട്ട് അബ്ദുല്ല എന്ന **ഒ.അബ്ദുല്ല**.
## ജീവിത രേഖ
കോഴിക്കോട് ജില്ലയിലെ ചേന്ദമംഗലൂരിൽ ഒടുങ്ങാട്ട് മോയിൻ മുസ്‌ലിയാർ-ഫാതിമ ദമ്പതികളുടെ മകനായി 1942ൽ ജനനം. 
ചേന്ദമംഗല്ലൂർ അൽ മദ്റസത്തുൽ ഇസ്‌ലാമിയ്യ, ശാന്തപുരം ഇസ്‌ലാമിയ്യ കോളജ്, ഖത്തർ അൽ മഹ്ദുദ്ദീനി എന്നിവിടങ്ങളിൽ പഠനം. വിശ്വപ്രസിദ്ധ പണ്ഡിതൻ യൂസുഫുൽ ഖറദാവിയുടെ ശിഷ്യനായിരുന്നു. ഖത്തർ ഇന്ത്യൻ എംബസിയിൽ ഇന്റർ പ്രൈറ്റർ കം അസിസ്റ്റന്റ്, ചേന്ദമംഗല്ലൂർ ഇസ്‌ലാഹിയ്യ കോളജ് അധ്യാപകൻ എന്നീനിലകളിൽ ജോലിചെയ്തിട്ടുണ്ട്. ഖത്തർ ലാൻഗേജ് ഇൻസ്റ്റിറ്റിയൂട്ടിലും പ്രവത്തിച്ചു. പ്രമുഖ പത്രപ്രവർത്തകനും മാധ്യമം പത്രാധിപരുമായ ഒ. അബ്ദുറഹ്മാൻ അബ്ദുല്ലയുടെ ഇളയ സഹോദരനാണ്. സ്‌കൂൾ അധ്യാപികയായ കുഞ്ഞിഫാതിമയാണ് ഭാ.ര്യ. അധ്യാപകനും ,എഴുത്തുകാരനും , സാമൂഹിക നിരൂപകനുമായ  ഉമർ ഒ  തസ്‌നീം  മകനാണ് 

## പൊതുജീവിതം
1975ൽ അടിയന്തരാവസ്ഥയെതുടർന്ന് പിരിച്ചുവിട്ട ഐഡിയൽ സ്റ്റുഡൻസ് ലീഗിന്റെ(ഐ.എസ്.എൽ) സംസ്ഥാന ഓർഗനൈസറായിരുന്നു. ഖത്തർ ഇസ്‌ലാഹിയ്യ അസോസിയേഷൻ സഥാപക പ്രസിഡണ്ട്, ഖത്തർ ഇന്ത്യൻ അസോസിയേഷൻ വൈസ് പ്രസിഡണ്ട്, എന്നീനിലകളിൽ പ്രവർത്തിച്ചിട്ടുണ്ട്.   

പ്രബോധനം വാരിക സബ് എഡിറ്ററായും മാധ്യമം ദിനപത്രത്തിന്റെ എഡിറ്ററായും ദീർഘകാലം അദ്ദേഹം പ്രവർത്തിക്കുകയുണ്ടായി.ജമാഅത്തെ ഇസ്ലാമിയുടെ കീഴിലുള്ള മാധ്യമം പത്രത്തിൽ ജമാഅത്തെ ഇസ്ലാമിയുടെ ചില നയങ്ങൾ പ്രചരിപ്പിക്കാൻ വിസമ്മതിച്ചു എന്ന കാരണം പറഞ്ഞു മാധ്യമം ദിനപത്രം അദ്ദേഹത്തെ എഡിറ്റർ സ്ഥാനത്ത് നിന്ന് പുറത്താക്കി. തേജസ്‌ ദിനപത്രത്തിൽ അസോസിയേറ്റ് എഡിറ്ററായും പ്രവർത്തിച്ചു. മാതൃഭൂമി, ചന്ദ്രിക, തേജസ്, വർത്തമാനം എന്നീ പത്രങ്ങളിലെ കോളമിസ്റ്റായിരുന്നു..

## കൃതികൾ
* ഖാലിദ് ബിൻ വലീദ്
* ആളുകൾ അനുഭവങ്ങൾ 
* ശത്രുക്കളല്ല സ്നേഹിതന്മാർ (ആത്മകഥാ അംശമുള്ള രചന)
### വിവർത്തനം
*സന്താന നിയന്ത്രണം ( മൗലാനാ മൗദൂദി)
*തീവ്രതയ്ക്കും ജീർണതയ്ക്കും മധ്യേ (ഡോ. യൂസൂഫുൽ ഖർദാവി)
*ഇസ്ലാമിക ജീവിതം: പ്രശന്ങ്ങളും പ്രയാസങ്ങളും(ശൈഖ് മുഹമ്മദ് ഗസ്സാലി)

## അവലംബം

## പുറം കണ്ണികൾ
ഒ. അബ്ദുള്ളയുടെ ഫേസ്ബുക്ക്‌ പേജ്
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലയാളം എഴുത്തുകാർ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:പത്രാധിപർ
റേ ബ്രാഡ്ബുറി

ഒരു അമേരിക്കൻ എഴുത്തുകാരനായിരുന്നു **റായ് ബ്രാഡ്ബറി**(August 22, 1920 – June 5, 2012). 1953-ൽ എഴുതിയ ഫാരൻഹീറ്റ് 451 എന്ന നോവലിലൂടെയും, *ദ മാർട്ടിൻ ക്രോണിക്കിൾസ്*(1950), *ദ ഇലുസ്ട്രേറ്റഡ് മാൻ* (1951) എന്നീ ശീർഷകങ്ങളിൽ  പ്രസിദ്ധീകരിച്ച ശാസ്ത്ര കല്പിതകഥകളിലൂടെയുമാണ് ഇദ്ദേഹം പ്രശസ്തനാകുന്നത്.

ശാസ്ത്രകഥാ സാഹിത്യത്തെ മുഖ്യധാരാ പ്രസിദ്ധീകരണങ്ങളുടെ ഭാഗമാക്കുന്നതിൽ പ്രധാന പങ്കുവഹിച്ച എഴുത്തുകാരനാണ്. നിരവധി നൂതനാശയങ്ങൾ തന്റെ നോവലുകളിലൂടെ അവതരിപ്പിച്ച ബ്രാഡ്ബുറി ജീവിതാവസാനകാലത്തും സജീവമായിരുന്നു.

## ജീവിതരേഖ
1953ൽ രചിച്ച "ഫാരൻഹീറ്റ് 451" എന്ന ശാസ്ത്രനോവലാണ് ബ്രാഡ്ബുറിയെ പ്രശസ്തിയിലേക്കുയർത്തിയത്. പുസ്തകങ്ങൾ നിരോധിക്കപ്പെടുന്ന ഒരുകാലത്തെ പ്രതിപാദിക്കുന്നതായിരുന്നു "ഫാരൻഹീറ്റ് 451". ടെലിവിഷൻ വായനയെ നശിപ്പിക്കുന്നത് എങ്ങനെയെന്ന കഥയാണ് അതിലെന്ന് ബ്രാഡ്ബുറി പറഞ്ഞിട്ടുണ്ട്. ഈ നോവൽ 1966ൽ ഫ്രാൻസ്വാ ത്രൂഫോ സിനിമയാക്കി.  പന്ത്രണ്ടുകാരനായിരുന്ന സമയത്തെ അതേ മാനസികാവസ്ഥയാണ് തനിക്കിപ്പോഴുമെന്ന് എൺപതാം പിറന്നാളാഘോഷവേളയിലും ബ്രാഡ്ബുറി പറഞ്ഞിരുന്നു. ചൊവ്വയെ കോളനിയാക്കാനുള്ള മനുഷ്യന്റെ ശ്രമത്തെ അവതരിപ്പിച്ച "ദ മാർഷ്യൻ ക്രോണിക്കിൾസും" (1950) ബ്രാഡ്ബുറിയുടെ ശ്രദ്ധേയ രചനയാണ്. എഴുപതുവർഷത്തോളം നീണ്ട സാഹിത്യജീവിതത്തിൽ അറുനൂറോളം ശാസ്ത്രകഥകളും 50 പുസ്തകങ്ങളും രചിച്ചു. 36 ഭാഷകളിലായി ബ്രാഡ്ബുറിയുടെ രചനകളുടെ 80 ലക്ഷം പ്രതികളാണ് വിറ്റഴിഞ്ഞത്.

ഭാര്യ മാർഗരിറ്റ് 2003ൽ മരിച്ചു. നാല് പെൺമക്കളുണ്ട്. 
## കൃതികൾ
*ദ മാർഷ്യൻ ക്രോണിക്കിൾസ് (1950) 
*ഫാരൻഹീറ്റ് 451    (1953) 
*ഡാൻഡലിയോൺ വൈൻ    (1957) 
*സംതിംഗ് വിക്ക്ഡ്  ദിസ് വേ കംസ്   (1962) 
*ദ ഫെയർവെൽ സമ്മർ (2006)

## പുരസ്കാരങ്ങൾ
* നാഷണൽ മെഡൽ ഓഫ് ആർട്ട്സ് 1974
*എമ്മി അവാർഡ്
* സർ ആർതർ ക്ലാർക്ക് അവാർഡ്

## അവലംബം


## പുറമെ നിന്നുള്ള കണ്ണികൾ

* Ray Bradbury&nbsp;– Official Website
* Bradburymedia&nbsp;– detailed coverage of Bradbury's work in film, TV, radio, theatre
* 
* 
* 
* Center for Ray Bradbury Studies
* Ray Bradbury: Story of a Writer , film by Terry Sanders
*Ray Bradbury BBC radio dramatizations and readings
*Full stories list with filter by collection, year and alphabet
* 
* 
* 

വർഗ്ഗം:ശാസ്ത്രസാഹിത്യകാർ
വർഗ്ഗം:അമേരിക്കൻ നോവലെഴുത്തുകാർ
വർഗ്ഗം:1920-ൽ ജനിച്ചവർ
വി.എസ്. സമ്പത്ത്

ഇന്ത്യയുടെ മുഖ്യ തിരഞ്ഞെടുപ്പ് കമ്മീഷണറാണ്  **വി.എസ്. സമ്പത്ത്**. *വീരവള്ളി സുന്ദരം സമ്പത്ത്* എന്നാണ് പൂർണമായ പേര്. എസ്.വൈ. ഖുറേഷിയുടെ പിൻഗമായിയാണ് 2012  ജൂൺ 11-ന് ഇദ്ദേഹം ഈ സ്ഥാനത്തെത്തിയത്.. ഇന്ത്യൻ തിരഞ്ഞെടുപ്പ് കമ്മീഷൻ അംഗമായും പ്രവർത്തിച്ചിട്ടുണ്ട്.

## ജീവിതരേഖ
തമിഴ്‌നാട് വെല്ലൂർ സ്വദേശിയായ സമ്പത്ത് 1973-ലെ ആന്ധ്ര കാഡറിലെ ഐ.എ.എസ്. ഉദ്യോഗസ്ഥനായിരുന്നു. നേരത്തേ കേന്ദ്രത്തിൽ ഊർജ വകുപ്പ് സെക്രട്ടറിയായി സേവനമനുഷ്ഠിച്ചിട്ടുണ്ട്. 2015 ജനവരിവരെ അദ്ദേഹത്തിന് മുഖ്യ തിരഞ്ഞെടുപ്പ് കമ്മീഷണറായി തുടരാം.  
## അവലംബം


വർഗ്ഗം:ഇന്ത്യയുടെ മുഖ്യ തിരഞ്ഞെടുപ്പ് കമ്മീഷണർമാർ
വർഗ്ഗം:1950-ൽ ജനിച്ചവർ
വർഗ്ഗം:ഇന്ത്യൻ മുഖ്യതിരഞ്ഞെടുപ്പ് കമ്മീഷണർമാർ
ഡിപികെജി

ഡെബിയൻ പാക്കേജ് മാനേജ്മെന്റ് വ്യവസ്ഥയുടെ അടിസ്ഥാനമാണ് **ഡിപികെജി**(dpkg). ഡെബിയൻ നിർമ്മാതാവായ ഇയാൻ മർഡോക്കും കൂടിയാണ് ഇത് നിർമ്മിച്ചിട്ടുള്ളത്. ഇതൊരു സ്വതന്ത്ര സോഫ്റ്റ്‌വെയറാണ്. സോഫ്റ്റ്‌വെയറുകൾ ഇൻസ്റ്റാൾ ചെയ്യുക, ഒഴിവാക്കുക, നിർമ്മിക്കുക എന്നിവയാണ് ഡിപികെജിയുടെ കർത്തവ്യങ്ങൾ. സാധാരണയായി ആപ്ട് (apt)ആണ് ഡിപികെജിയുടെ അപ്ഡേറ്റിംഗ് രീതി. മറ്റൊരു പാക്കേജ് മാനേജറായ ആർപിഎം,   യം , യുആർപിഎംഐ പോലെ ഒന്നിലധികം അപ്ഡേറ്റിംഗ് രീതി ഉപയോഗിക്കാറുള്ളപ്പോൾ ഡിപികെജി ആപ്ട് മാത്രമേ ഉപയോഗിക്കാറുള്ളൂ.

## ചരിത്രം
ഇയാൻ മർഡോക്ക്, മാറ്റ് വെൽഷ്, കാൾ സ്ട്രീറ്റർ എന്നിവർ ചേർന്ന് പേൾ ഭാഷയിലാണ് ഡിപികെജി ആദ്യമായി നിർമ്മിച്ചത്. പിന്നീട് 1993ൽ ഇയാൻ ജാക്ക്സൺ ഡിപികെജി സിയിൽ തിരുത്തിയെഴുതി. ഡെബിയൻ പാക്കേജ് എന്നതിന്റെ ചുരുക്കരൂപമാണ് ഡിപികെജി. .ഡെബി (.deb) ഫയലുകളാണ് ഡെബിയൻ പാക്കേജ് എന്നതുകൊണ്ട് ഉദ്ദേശിക്കുന്നത്.

## ഉപയോഗം
ഒരു .ഡെബ് പാക്കേജ് ഇൻസ്റ്റാൾ ചെയ്യാൻ
 dpkg -i *package*
packege എന്നത് പാക്കേജിന്റെ പേരിനെ സൂചിപ്പിക്കുന്നു.

ഒരു പാക്കേജ് ഒഴിവാക്കാൻ
 dpkg -r *package*

ഒരു പാക്കേജ് നിർമ്മിക്കാൻ.
 dpkg -r *folder*
folder എന്നത് പാക്കേജിലുണ്ടാകേണ്ട ഫയലുകൾ ഇരിക്കുന്ന ഫോൾഡറിന്റെ നാമത്തെ സൂചിപ്പിക്കുന്നു.

ഇൻസ്റ്റാൾ ചെയ്ത പാക്കേജുകളുടെ ലിസ്റ്റ് ലഭിക്കാൻ
 dpkg -l *[optional pattern]*

## വികസനോപാധികൾ
* ഡിപികെജി-സോഴ്സ്
* ഡിപികെജി-ജെൻകൺട്രോൾ
* ഡിപികെജി-എസ്എച്ച്ലിബ്ഡെപ്സ്
* ഡിപികെജി-ജെൻചെയിഞ്ചസ്
* ഡിപികെജി-ബിൽഡ്പാക്കേജ്
* ഡിപികെജി-ഡിസ്റ്റ്ആഡ്ഫയൽ
* ഡിപികെജി-പാർസ്ചെയിഞ്ച്ലോഗ്

## ഇതും കാണുക
* ആപ്റ്റ്
* ആർപിഎം

## അവലംബം

## പുറത്തേക്കുള്ള കണ്ണികൾ
* ഡെബിയാനുള്ള ഡിപികെജി പാക്കേജ്
* ഡിപികെജി മെയിലിംഗ് ലിസ്റ്റ്
* dpkg(8) യൂണിക്സ് മാൻ പേജ്
* സാധാരണയായുള്ള ഉറവിട കൈകാര്യം.

വർഗ്ഗം:സ്വതന്ത്ര പാക്കേജ് മാനേജ്മെന്റ് സിസ്റ്റം
ഹുവാൻ പോൺസ് എൻറീലെ

ഫിലിപ്പീൻസിലെ ഒരു രാഷ്ട്രീയനേതാവാണ് **ഹുവാൻ പോൺസ് ഏൻറീലെ** (Juan Ponce Enrile) (ജനനം: 14 ഫെബ്രുവരി 1924). ഫിലിപ്പീൻസിലെ രക്ഷാമന്ത്രിയുടെ പദവി ഉൾപ്പെടെ  ഉൾപ്പെടെ പല അധികാരസ്ഥാനങ്ങളും വഹിച്ചിട്ടുള്ള എൻറീലെ ഇപ്പോൾ(2012) രാജ്യത്തെ നിയമനിർമ്മാണസഭയുടെ ഉപരിമണ്ഡലമായ സെനറ്റിന്റെ അദ്ധ്യക്ഷനാണ്.  

ഉത്തരഫിലിപ്പീൻസിലെ കഗായാൻ പ്രവിശ്യയിൽ പ്രശസ്ത വക്കീലും പ്രാദേശികനേതാവും ആയിരുന്ന അൽഫോൻസോ പോൺസ് എൻറീലേയുടേയും പാവപ്പെട്ട ഒരു മീൻപിടുത്തക്കാരന്റെ മകൾ പെട്രാ ഫുരാഗാനാന്റേയും മകനായാണ് എൻറീലെ ജനിച്ചത്. "ഹുവാനിറ്റോ ഫുറാഗാനാൻ" എന്നായിരുന്നു ആദ്യനാമം. മുന്നേ വിവാഹിതനായിരുന്ന പിതാവിന് വിവാഹേതര ബന്ധത്തിൽ ജനിച്ച എൻറീലെ യൗവനാരംഭത്തിൽ അച്ഛനെ കണ്ടെത്തിയതോടെ പുതിയ പുതിയ പേരു സ്വീകരിച്ച് അദ്ദേഹത്തിന്റെ സംരക്ഷണയിൽ വളർന്ന് വിദ്യാഭ്യാസം നേടി. അമേരിക്കയിലെ ഹാർവാർഡ് സർവകലാശാലയിൽ നിന്നു നിയമബിരുദം സമ്പാദിച്ച എൻറീലെ, അഭിഭാഷകനെന്ന നിലയിൽ പേരെടുത്തു. 

thumb|225px|left|ഫെർഡിനാന്റ് മാർക്കോസിനു കീഴിൽ പ്രതിരോധമന്ത്രി ആയിരുന്ന ഏൻറീലെ മാർക്കോസിനൊപ്പം
പിന്നീട് അദ്ദേഹം രാഷ്ട്രീയരംഗത്തു പ്രവേശിക്കുകയും ഫെർഡിനാന്റ് മാർക്കോസിന്റെ ഭരണത്തിൻ കീഴിൽ ആദ്യം നിയമവകുപ്പിന്റെ കാര്യദർശിയും, തുടർന്ന് രാജ്യരക്ഷാമന്ത്രിയും ആയിത്തീരുകയും ചെയ്തു. മാർക്കോസ് ഭരണത്തിന്റെ നെടുംതൂണുകളിൽ ഒരാളായി എൻറീലെ കരുതപ്പെടുന്നു. രാജ്യത്ത് പട്ടാളഭരണം പ്രഖ്യാപിച്ച മാർക്കോസ് അതിനെ ന്യായികരിക്കാൻ എടുത്തുകാട്ടിയ കാരണങ്ങളിലൊന്ന് എൻറീലേക്കെതിരെ നടന്നതായി അവകാശപ്പെട്ട വധശ്രമമാണ്. അത് ഭരണകൂടം അരങ്ങേറ്റിയ നാടകമായിരുന്നെന്ന് പിൽക്കാലത്ത് എൻറീലെ തന്നെ സമ്മതിച്ചിട്ടുണ്ട്. ക്രമേണ മാർക്കോസുമായി അകന്ന അദ്ദേഹം പ്രതിപക്ഷത്തോടു ചേർന്ന് മാർക്കോസ് ഏകാധിപത്യത്തിന് അറുതിവരുത്തിയ ജനമുന്നേറ്റത്തിന്റെ നേതൃനിരയിലെത്തി. ഫിലിപ്പീൻ രാഷ്ട്രീയത്തിൽ തുടർന്നും നിർണ്ണായകസ്ഥാനം നിലനിർത്തിയ അദ്ദേഹം നിയമനിർമ്മാണസഭയുടെ ഉപരിമണ്ഡലമായ സെനറ്റിലെ അംഗവും 2008 നവംബർ മുതൽ ആ സഭയുടെ അദ്ധ്യക്ഷനുമാണ്. 

സെനറ്റ് അദ്ധ്യക്ഷൻ എന്ന നിലയിൽ, 2012-ൽ സുപ്രീം കോടതിയിലെ മുഖ്യന്യായാധിപൻ റെനാറ്റോ കൊറോണയെ പദവിയിൽ നിന്നു നീക്കിയ കുറ്റവിചാരണയിൽ (ഇമ്പീച്ച്മെന്റ്) അദ്ധ്യക്ഷം വഹിച്ചതും എൻറീലെ ആയിരുന്നു. വിവാദപരവും സങ്കീർണ്ണവുമായ ആ നടപടിയിൽ 88 വയസ്സുള്ള എൻറീലെയുടെ പങ്കും നേതൃത്വവും പരക്കെ പ്രശംസിക്കപ്പെട്ടു. വിചാരണയിൽ സെനറ്റിനു മുൻപിൽ സാക്ഷിയായെത്തിയ കൊറോണ ദീർഘമായൊരു പ്രസ്താവനയ്ക്കു ശേഷം ചോദ്യം ചെയ്യലിനു നിൽക്കാതെ ഇറങ്ങിപ്പോകാൻ ഒരുങ്ങിയപ്പോൾ, സെനറ്റിന്റെ വാതിലുകൾ അടയ്ക്കാൻ എൻറീലെ ഉത്തരവിട്ടു.  കുറ്റവിചാരണയുടെ സമാപ്തിയിൽ മുഖ്യന്യായാധിപനെ കുറ്റക്കാരനായി വിധിച്ച ഭൂരിപക്ഷത്തിനൊപ്പം നിന്ന എൻറീലെ, തന്നെപ്പോലുള്ള അപൂർണ്ണരായ മർത്ത്യജീവികളുടെ വിധി നേരിടേണ്ടി വരുന്നവർക്ക് പിന്നീട് ചരിത്രത്തിന്റേയും, അന്തിമമായി  ദൈവത്തിന്റെ തന്നെയും വിധിയിൽ ആശ്വാസം അന്വേഷിക്കാമെന്ന് ഓർമ്മിപ്പിക്കുകയും ചെയ്തു.
## അവലംബം

വർഗ്ഗം: ഫിലിപ്പീൻസ്
കുലശേഖരപുരം

കൊല്ലം ജില്ലയിലെ കരുനാഗപ്പള്ളി താലൂക്കിലെ ഒരു ഗ്രാമമാണ് **കുലശേഖരപുരം**.കെ.എസ്സ്.പുരം എന്ന ചുരുക്കപ്പേരിൽ അറിയപ്പെടുന്ന ഈ പ്രദേശം കുലശേഖരപുരം പഞ്ചായത്തിന്റെ ഭരണകേന്ദ്രം കൂടിയാണ്.

## സെൻസസ് വിവരങ്ങൾ 2011

## അവലംബം
http://www.census2011.co.in/data/town/628364-kulasekharapuram-kerala.html

വർഗ്ഗം:കൊല്ലം ജില്ലയിലെ ഗ്രാമങ്ങൾ
ആപ്റ്റിറ്റൂഡ്

അഡ്വാൻസ്ഡ് പാക്കേജിംഗ് ടൂളിനുള്ള ഒരു ഫ്രണ്ട് എൻഡാണ് **ആപ്റ്റിറ്റൂഡ്** (ആംഗലേയം : aptitude). ഇത് കമാന്റ് ലൈനിലാണ് പ്രവർത്തിക്കുന്നതെങ്കിലും ഗ്രാഫിക്കൽ സോഫ്റ്റ്വെയറിന്റെ ചില സവിശേഷതകൾ കാണിക്കും. സോഫ്റ്റ്വെയറുകൾ തിരയാനും ഇൻസ്റ്റാൾ ചെയ്യാനും ഒഴിവാക്കാനും ആപ്റ്റിറ്റൂഡ് സഹായിക്കുന്നു. ആപ്ടിനു വേണ്ടിയാണ് നിർമ്മിച്ചതെങ്കിലും ആർപിഎമ്മിനും ഇപ്പോൾ ലഭ്യമാണ്.

## ചരിത്രം
1999ലാണ് ആപ്റ്റിറ്റൂഡ് നിർമ്മിക്കപ്പെടുന്നത്. ആ സമയത്ത് ആപ്റ്റിനു രണ്ട് കമാന്റ് ലൈൻ ഫ്രണ്ട് എൻഡുകൾ ലഭ്യമായിരുന്നു. ഡിസെലക്ടും , കൺസോൾ-ആപ്ടും. ഡിസെലക്ടായിരുന്നു, ആപ്റ്റ് നിർമ്മിച്ചകാലം മുതലുള്ള ഫ്രണ്ട് എൻഡ്. കൺസോൾ-ആപ്റ്റ് , ഡിസെലക്ടിനുള്ള ബദലായും കണക്കാക്കപ്പെട്ടിരുന്നു. കൺസോൾ-ആപ്ടുമൊത്ത് ഉപയോഗിക്കാൻ വേണ്ടിയാണ് ആപ്റ്റിറ്റൂഡ് നിർമ്മിക്കപ്പെട്ടത്.

ആപ്റ്റിറ്റൂഡിന്റെ ആദ്യവേർഷനായ 0.0.1 പുറത്തിറങ്ങിയത് 1999 നവംബർ 18നായിരുന്നു. ഈ വേർഷനിൽ പാക്കേജുകൾ കാണാനുള്ള സൗകര്യം മാത്രമേ ഉണ്ടായിരുന്നുള്ളൂ. 0.0.4എ വേർഷനോടു കൂടി സോഫ്റ്റ് വെയറുകൾ ഇൻസ്റ്റാൾ ചെയ്യാനും ഒഴിവാക്കാനുമുള്ള സൗകര്യങ്ങൾ കൂട്ടിച്ചേർക്കപ്പെട്ടു. ഇത് ഡെബിയൻ 2.2നു ഒപ്പമാണ് പുറത്തിറങ്ങിയത്. 2000ത്തിൽ ജിടികെ+, ക്യൂട്ടി എന്നീ ഫ്രെയിം വർക്കുകളുടെ സ്വാധീനം മൂലം ആപ്റ്റിറ്റൂഡ് പുനർനിർമ്മികപ്പെട്ടു.

## കമാന്റുകൾ
ഗ്രാഫിക്കൽ സോഫ്റ്റ് വെയറിന്റെ ചില പ്രത്യേകതകൾ കാണിക്കുമെങ്കിലും ആപ്റ്റിറ്റൂഡ് ഒരു കമാന്റ് ലൈൻ സോഫ്റ്റ് വെയർ തന്നെയാണ്. ആപ്റ്റിറ്റൂഡിലെ പ്രധാന കമന്റുകൾ താഴെ കൊടുത്തിരിക്കുന്നു.

* കമാന്റുകളിൽ ഓരോ ഭാഗവും സൂചിപ്പിക്കുന്നുത് ഈ രീതിയിലാണ്. അത് നടത്തപ്പെടുന്ന ഫയലും ഉൾപ്പെടുത്തിയിരിക്കുന്നു.``
 
```bash
# aptitude action [arguments...]
```


* കമ്പ്യൂട്ടറിലെ എല്ലാ പാക്കേജുകളുടെയും പട്ടിക പുതുക്കാൻ `<small>sources.list</small>`
 
```bash
# aptitude update
```


* ലഭ്യമായ എല്ലാ അപ്ഡേറ്റുകളും ഇൻസ്റ്റാൾ ചെയ്യാൻ` <small>aptitude dist-upgrade</small> `
 
```bash
# aptitude dist-upgrade
```


* നിലവിലുള്ളവ ഒഴിവാക്കാതെ നടത്താവുന്ന പുതുക്കലുകൾക്ക്. `<small>aptitude safe-upgrade</small>`
 
```bash
# aptitude safe-upgrade
```


* dist-upgrade എന്ന കമാന്റിന്റെ അതേ പ്രവർത്തനം. `<small>aptitude full-upgrade</small>`
 
```bash
# aptitude full-upgrade
```


*  ഒരു പാക്കേജ് ഒഴിവാക്കാൻ `<small>aptitude remove</small>`
 
```bash
# aptitude remove package_name
```


* ഒരു പാക്കേജിന്റെ എല്ലാ ഫയലുകളുമടക്കം ഒഴിവാക്കാൻ  `<small>aptitude purge</small>`
 
```bash
# aptitude purge package_name
```


* പാക്കേജുകൾ തിരയാൻ `<small>aptitude search</small>`
 
```bash
# aptitude search package_name
```


* ഒരു പാക്കേജിനെ കുറിച്ച് ലഭ്യമായ വിവരങ്ങൾക്ക് ``
 
```bash
# aptitude show pacage_name
```


* പാക്കേജുകൾ ഇൻസ്റ്റാൾ ചെയ്യാൻ `<small>aptitude search</small>`
 
```bash
# aptitude install package_name
```


* പ്രശ്നത്തിലായ പാക്കേജുകളെ ഒഴിവാക്കി ആദ്യം മുതൽ ഇൻസ്റ്റാൾ ചെയ്യാൻ ``
 
```bash
# aptitude install -f
```


## ഇതും കാണുക
* ഉബുണ്ടു സോഫ്റ്റ്‌വെയർ സെന്റർ
* ആപ്റ്റ്

## അവലംബം

## പുറത്തേക്കുള്ള കണ്ണികൾ
* ഔദ്യോഗിക താൾ
* http://algebraicthunk.net/~dburrows/projects/aptitude/ 
* http://people.debian.org/~dburrows/aptitude-doc

വർഗ്ഗം:സ്വതന്ത്ര പാക്കേജ് മാനേജ്മെന്റ് സിസ്റ്റം
തൂസാൻ ലൂവേർതൂർ

ഹെയ്തിയിലെ വിപ്ലവനേതാവായിരുന്നു **തൂസാൻ ലൂവേർതൂർ**. അടിമകളായ നീഗ്രോ മാതാപിതാക്കളുടെ പുത്രനായി മുൻ ഫ്രഞ്ച് കോളനിയായ ഹെയ്തിയിൽ 1743-ൽ തൂസാൻ ജനിച്ചു. ഹെയ്തിയിലെ മറ്റ് അടിമകളുടെ അവസ്ഥയിൽ നിന്നു വ്യത്യസ്തമായി ഇദ്ദേഹത്തിന് പ്രാഥമിക വിദ്യാഭ്യാസം നേടാനുള്ള അവസരം ലഭിച്ചിരുന്നു. സ്വാതന്ത്ര്യം, വിശ്വസാഹോദര്യം, സമത്വം എന്നീ മൂല്യങ്ങൾ പ്രചരിപ്പിച്ച ഫ്രഞ്ച് വിപ്ലവത്തിന്റെ അനുരണനങ്ങൾ ഹെയ്തിയിൽ വ്യാപിച്ചതിനെത്തുടർന്ന് ഇവിടത്തെ അടിമകളായ നീഗ്രോകൾ വെള്ളക്കാരായ ഫ്രഞ്ച് ഉടമകൾക്കെതിരെ കലാപമുണ്ടാക്കി. 1791-ലെ ഈ കലാപത്തിൽ സജീവമായി പങ്കെടുത്ത തൂസാൻ ഹെയ്തിയിലെ നീഗ്രോകളുടെ നേതൃ നിരയിലേക്ക് ഉയരുകയുണ്ടായി. ഫ്രഞ്ചുകാരെ സ്തബ്ധരാക്കിയ യുദ്ധമുറ പ്രകടിപ്പിച്ചതിനാൽ ഇദ്ദേഹം ലൂവേർതൂർ എന്ന അപര നാമത്തിൽ അറിയപ്പെട്ടു.

## ഫ്രഞ്ചുകാർക്കെതിരേ നടത്തിയ പോരാട്ടം

1793-ൽ സ്പാനിഷുകാർ ഹെയ്തിയെ ആക്രമിച്ചപ്പോൾ അവരോടൊപ്പം ചേർന്ന് തൂസാൻ ഫ്രഞ്ചുകാർക്കെതിരെ പൊരുതി. എന്നാൽ ഫ്രഞ്ച് നാഷണൽ കൺവെൻഷൻ അടിമത്തം നിർത്തലാക്കിയതോടെ ഇദ്ദേഹം കൂറുമാറി ഫ്രഞ്ച് പക്ഷം ചേരുകയും ശക്തമായ പോരാട്ടത്തിലൂടെ സ്പാനിഷുകാരെയും അവരുടെ സഖ്യകക്ഷിയായ ഇംഗ്ലീഷുകാരെയും ഹെയ്തിയിൽ നിന്നു പുറത്താക്കുകയും ചെയ്തു. സ്പാനിഷുകാർക്കെതിരെ അസാമാന്യ ധീരത കാണിച്ച തൂസാൻ ലുവർത്തുറിനെ ഹെയ്തിയുടെ ഗവർണർ ജനറലായി ഫ്രഞ്ച് ഗവൺമെന്റ് നിയമിച്ചു (1796).

## തടവറയിൽ അന്ത്യം

ഫ്രഞ്ച് സഹായത്തോടെ തുസാൻ സാന്റോഡോമിങ് പിടിച്ചെടുത്തതോടെ ഹിസ്പാനിയോള ദ്വീപ് പൂർണമായും ഇദ്ദേഹത്തിന്റെ നിയന്ത്രണത്തിലായി. എന്നാൽ 1801-ൽ ഫ്രാൻസിനെ ധിക്കരിച്ചുകൊണ്ട് ഇദ്ദേഹം ദ്വീപിന്റ ആജീവനാന്ത ഗവർണറായി സ്വയം പ്രഖ്യാപിച്ചത് നെപ്പോളിയനെ പ്രകോപിപ്പിച്ചു. വെള്ളക്കാരുടെ ഭരണം പുനഃസ്ഥാപിക്കുന്നതിനായി നെപ്പോളിയൻ ഹെയ്തിയിലേക്ക് അയച്ച ദൌത്യസേന തൂസാനെ തടവുകാരനാക്കി (1802). പാരിസിൽ തടവിൽ കഴിയവേ ഇദ്ദേഹം 1803-ൽ അന്തരിച്ചു.

## പുറത്തേക്കുള്ള കണ്ണികൾ
*http://www.historywiz.com/toussaint.htm 
*http://www.hyperhistory.net/apwh/bios/b4louverturetoussaint.htm 
*http://toussaintlouverturehs.org/
പ്രോമിത്യൂസ് (ചലച്ചിത്രം)

2012-ൽ പുറത്തിറങ്ങിയ സയൻസ് ഫിക്ഷൻ ചലച്ചിത്രമാണ് **പ്രോമിത്യൂസ്**. സംവിധായകൻ റിഡ്ലി സ്കോട്ട്. രചന ജോൻ സ്പൈറ്റ്സും ഡാമൊൺ ലിൻഡെലോഫും ചേർന്ന് ചെയ്തിരിക്കുന്നു. അഭിനേതാക്കൾ നൂമി റാപാസ്, മൈക്കൽ ഫാസ്ബെൻഡർ, ഗൈ പിയേഴ്സ്, ഇഡ്രിസ് എൽബ, ലോഗാൻ മാർഷൽ-ഗ്രീൻ, ചാർലൈസ് തെറോൺ എന്നിവരാണ്. ഇരുപത്തൊന്നാം നൂറ്റാണ്ടിലാണ് കഥ നടക്കുന്നത്. പല പുരാതന സംസ്കാരങ്ങളിലും കണ്ടെത്തിയ ഒരു നക്ഷത്ര മാപ്പ് തേടി യാത്ര ചെയ്യുന്ന പ്രോമിത്യൂസ് എന്ന ഒരു ശൂന്യാകാശ പേടകത്തിലെ യാത്രക്കാരാണ് കഥാപാത്രങ്ങൾ. മനുഷ്യരാശിയുടെ ഉദ്ഭവം തേടിയാണ് ഇവർ യാത്ര ചെയ്യുന്നതെങ്കിലും ചെന്നെത്തുന്നത് മനുഷ്യവംശം തന്നെ ഇല്ലാതാക്കാൻ ശേഷിയുള്ള ഒരു വിപത്തിലേയ്ക്കാണ്.
## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
ഒരു ബഹിരാകാശ പേടകം ഭുമിക്ക് സമാനമായ ഗൃഹത്തില് നിന്ന് വിട്ടുപോകുന്നു.മനുഷൃരുപിയായ ഒരു അനൃഗൃഹജീവി അവിടെ വച്ച് ഒരു കറുത്ത ദ്രാവകം കുടിക്കുന്നു.അനൃഗൃഹജീവി അതിവേകം ദ്രവിച്ച് ഒരു വെള്ളചാട്ടത്തിലേക്ക് പതിക്കുന്നു.

2089-ല് ഏലിസബത്ത് ഷോയും,ചാരിലി ഹോലോവേയും(ശാസ്ത്രജ്ങ്ങറര്) ഒരു നക്ഷത്ര ഭൂപടം
സി.പി. നാരായണൻ

രാജ്യസഭാംഗവും, സി.പി.ഐ(എം) സംസ്ഥാന കമ്മറ്റി അംഗവും പാർട്ടി ദാർശനിക മുഖവാരികയായ ചിന്തയുടെ പത്രാധിപരുമാണ്  **സി പി നാരായണൻ.**  കേരളാ ശാസ്ത്ര സാഹിത്യ പരിഷത്തിന്റെ സജീവ പ്രവർത്തകനും കൂടിയായ ഇദ്ദേഹം 2012 ജൂണിൽ രാജ്യസഭയിലേക്ക് തെരഞ്ഞെടുക്കപ്പെട്ടു.
## ജീവിതരേഖ
വടക്കാഞ്ചേരി ചേറശ്ശേരിൽ കുടുംബാംഗമാണ്.  തിരുവനന്തപുരം യൂണിവേഴ്സിറ്റി കോളേജിൽനിന്ന് ബിഎസ്സി ഓണേഴ്സും സ്റ്റാറ്റിസ്റ്റിക്സിൽ ബിരുദാനന്തരബിരുദവും നേടിയ സി പി നാരായണൻ, 1969 മുതൽ "74 വരെ ഭാഷാ ഇൻസ്റ്റിറ്റ്യൂട്ടിൽ റിസർച്ച് ഓഫീസറായി പ്രവർത്തിച്ചു. തുടർന്ന് പാർടിയുടെ മുഴുവൻസമയ പൊതുപ്രവർത്തകനായി. 1978 മുതൽ സിപിഐ എം സംസ്ഥാന കമ്മിറ്റി അംഗമാണ്. 

ആസൂത്രണ ബോർഡ് അംഗമായും വി എസ് അച്യുതാനന്ദൻ മുഖ്യമന്ത്രിയായിരുന്നപ്പോൾ പൊളിറ്റിക്കൽ സെക്രട്ടറിയായും പ്രവർത്തിച്ചു. ജനകീയ ശാസ്ത്രപ്രവർത്തകൻ കൂടിയായ സി.പി. നാരായണൻ കേരള ശാസ്ത്രസാഹിത്യ പരിഷത്ത് നിർവ്വാഹക സമിതി അംഗമായും അഖിലേന്ത്യാ ജനകീയശാസ്ത്ര പ്രസ്ഥാനത്തിന്റെ (എ.ഐ.പി.എസ്.എൻ) പ്രസിഡന്റായും പ്രവർത്തിച്ചിട്ടുണ്ട്.

ഭാര്യ: തങ്കം. മക്കൾ: അജിത്, അഞ്ജന.

## രാജ്യസഭാംഗത്വം

* 2012-2018 : സി.പി.ഐ.എം., എൽ.ഡി.എഫ്.

## കൃതികൾ
## പുരസ്കാരങ്ങൾ

## അവലംബം


വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
സമീർ താഹിർ

മലയാളചലച്ചിത്ര സംവിധായകനും ഛായാഗ്രാഹകനുമാണ് **സമീർ താഹിർ**. കൊച്ചിയിൽ ജനിച്ച സമീർ എറണാകുളം മഹാരാജാസ് കോളേജിൽ നിന്നും വിദ്യാഭ്യാസം പൂർത്തിയാക്കി. വിവാഹ ഫോട്ടോകൾ എടുത്തു ഛായാഗ്രഹണം ആരംഭിച്ച സമീർ അമൽ നീരദിനൊപ്പം ഹിന്ദി ചലച്ചിത്രങ്ങളിൽ ഛായാഗ്രഹണ സഹായിയായി പ്രവർത്തിച്ചു. 2007-ൽ പുറത്തിറങ്ങിയ ബിഗ് ബി എന്ന മലയാള ചലച്ചിത്രത്തിലൂടെയാണ് സമീർ സ്വതന്ത്ര ഛായാഗ്രാഹകനായി മാറിയത്. 2011-ൽ ലിസ്റ്റിൻ സ്റ്റീഫന്റെ നിർമ്മാണത്തിൽ പുറത്തിറങ്ങിയ ചാപ്പാ കുരിശ് എന്ന ചിത്രം ഇദ്ദേഹം കഥയെഴുതി ആദ്യമായി സംവിധാനം ചെയ്തു.

## ഛായാഗ്രഹണം നിർവ്വഹിച്ച ചിത്രങ്ങൾ
* ബിഗ് ബി - 2007
* ഡാഡി കൂൾ - 2009
* നിദ്ര - 2012
* ഡയമണ്ട് നെക്‌ലെയ്സ് - 2012
* സെല്ലുലോയിഡ്
* ബാംഗ്ലൂർ ഡെയ്സ്

## സംവിധാനം നിർവ്വഹിച്ച ചിത്രങ്ങൾ
* ചാപ്പാ കുരിശ് - 2011
*നീലാകാശം പച്ചക്കടൽ ചുവന്ന ഭൂമി - 2013
*കലി - 2016

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളചലച്ചിത്രഛായാഗ്രാഹകർ
വർഗ്ഗം:1976-ൽ ജനിച്ചവർ
കല്പം

ആര്യഭടീയമനുസരിച്ച് കാലത്തിന്റെ ഒരു മാത്രയാണ് കല്പം. 1008 യുഗങ്ങൾ (4354560000 വർഷം) ചേർന്ന കാലയളവാണിത്.
## ഇതും കാണുക
* കാലക്രിയാപാദം
വർഗ്ഗം:കാലഗണന
സ്റ്റിഗ്മാറ്റോക്രോമ

കാലിസിയേസിയേ കുടുംബത്തിൽപ്പെട്ട ഒരുതരം ലൈക്കൻവൽകൃത ഫംഗസ് ജീനസാണ് ***സ്റ്റിഗ്മാറ്റോക്രോമ***. പരക്കെ കാണപ്പെടുന്ന ഈ ജീനസിൽ ഏഴ് ഉപവർഗ്ഗങ്ങളുണ്ട്. 

## അവലംബം

## External links
*

വർഗ്ഗം:ഫംഗസുകൾ
അക്കരെയക്കരെയക്കരെ

പ്രിയദർശൻ സംവിധാനം ചെയ്ത് 1990-ൽ പുറത്തിറങ്ങിയ മലയാളചലച്ചിത്രമാണ് ***അക്കരെയക്കരെയക്കരെ***. സത്യൻ അന്തിക്കാട് സംവിധാനം ചെയ്ത നാടോടിക്കാറ്റ്, പട്ടണപ്രവേശം എന്നീ ചിത്രങ്ങളടങ്ങുന്ന പരമ്പരയിലെ മൂന്നാമത്തെ ചിത്രമാണിത്. ശ്രീനിവാസൻ രചന നിർവ്വഹിച്ചിരിക്കുന്ന ഈ ചിത്രം ജി.പി. ഫിലിംസിന്റെ ബാനറിൽ ജി.പി. വിജയകുമാറാണ് നിർമ്മിച്ചത്.

മ്യൂസിയത്തിൽ നിന്ന് മോഷണം പോയ ഒരു സ്വർണ്ണകിരീടത്തിനെ പറ്റിയുള്ള അന്വേഷണത്തിനായി ദാസനും (മോഹൻലാൽ) വിജയനും (ശ്രീനിവാസൻ) അമേരിക്കയിലേക്ക് പോകുന്നതും അവിടെ വച്ചുണ്ടാകുന്ന സംഭവവികാസങ്ങളുമാണ് ഈ ചിത്രത്തിന്റെ ഇതിവൃത്തം. മുകേഷ്, മണിയൻപിള്ള രാജു, സോമൻ, പാർവ്വതി, നെടുമുടി വേണു എന്നിവരാണ് മറ്റ് പ്രധാനവേഷങ്ങൾ അവതരിപ്പിച്ചിരിക്കുന്നത്.

## കഥ
ഇന്ത്യയിൽ നിന്ന് അമൂല്യമായ ഒരു സ്വർണ്ണ കിരീടം മോഷ്ടിക്കപ്പെടുമ്പോൾ, അത് വീണ്ടെടുക്കാൻ രാംദാസ് (മോഹൻലാൽ), വിജയൻ (ശ്രീനിവാസൻ) എന്നിവരെ അമേരിക്കയിലേക്ക് അയയ്ക്കുന്നു. "പോൾ ബാർബർ" എന്ന ഓമനപ്പേരും കീറിയ കറുത്ത ഷർട്ടും മാത്രമാണ് അവർക്കുള്ള ഏക സൂചന. ഈ രണ്ട് സൂചനകളോടെ, കോമിക്ക് ജോഡി സാഹസികത ആരംഭിക്കുന്നു. അവരുടെ സംശയം ആദ്യം ഇന്ത്യൻ എംബസി ശിവദാസ മേനോനിലെ (നെടുമുടി വേണു) ഒരു ഉദ്യോഗസ്ഥനിൽ പതിക്കുന്നു. കാലക്രമേണ, അവർ രണ്ടുപേരും കണ്ടുമുട്ടുകയും, ഒരു പ്രാദേശിക ആശുപത്രിയിൽ ജോലി ചെയ്യുന്ന ഒരു നല്ല മനസുള്ള മലയാളി നഴ്സിനെ (പാർവതി) പ്രണയിക്കുകയും ചെയ്തു. അവരുടെ അച്ചടക്കത്തിന്റെ അഭാവവും അപര്യാപ്തതയും കാരണം അവരുടെ മേലുദ്യോഗസ്ഥനായ മദ്രാസ് പോലീസ് കമ്മീഷണർ കൃഷ്ണൻ നായർ IPS (എം.ജി.സോമൻ) അവരെ തേടി അമേരിക്കയിലേക്ക് വരുന്നു.

ഓരോ ഘട്ടത്തിലുമുള്ള അസ്ഥിരതയിൽ നിന്ന്, അവർ പോൾ ബാർബർ സംഘത്തെ ഉന്മൂലനം ചെയ്യുകയും അമേരിക്കൻ പോലീസ് അവരെ ആദരിക്കുകയും സ്വർണ്ണ കിരീടവുമായി ഇന്ത്യയിലേക്ക് മടങ്ങുകയും ചെയ്യുന്നു, മദ്രാസ് എയർപോർട്ടിൽ.

## അഭിനേതാക്കൾ
* മോഹൻലാൽ – ദാസൻ (രാംദാസ്)
* ശ്രീനിവാസൻ – വിജയൻ
* മുകേഷ് – സുരേന്ദ്രൻ
* മണിയൻപിള്ള രാജു – ഗോപി
* എം.ജി. സോമൻ – കൃഷ്ണൻ നായർ
* പാർവ്വതി – സേതുലക്ഷ്മി
* നെടുമുടി വേണു – ശിവദാസ മേനോൻ
* സുകുമാരി – വീട്ടുടമ
* ജഗദീഷ് – പീറ്റർ
* കെ.പി.എ.സി. ലളിത – ശിവദാസ മേനോന്റെ ഭാര്യ

## സംഗീതം

## ഇതും കൂടി കാണുക
* നാടോടിക്കാറ്റ്
* പട്ടണപ്രവേശം

## പുറത്തേക്കുള്ള കണ്ണികൾ

* 
* ''അക്കരെയക്കരെയക്കരെ''  – മലയാളസംഗീതം.ഇൻഫോ

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
പട്ടണപ്രവേശം

ശ്രീനിവാസന്റെ തിരക്കഥയിൽ സത്യൻ അന്തിക്കാട് സംവിധാനം ചെയ്ത് 1988-ൽ പുറത്തിറങ്ങിയ മലയാളചലച്ചിത്രമാണ് ***പട്ടണപ്രവേശം***. 1987-ൽ പുറത്തിറങ്ങിയ നാടോടിക്കാറ്റ് എന്ന ചിത്രത്തിന്റെ രണ്ടാം ഭാഗമാണിത്. സി.ഐ.ഡി.മാരായി മാറിയ ദാസനും (മോഹൻലാൽ) വിജയനും (ശ്രീനിവാസൻ) അന്വേഷിക്കുന്ന ഒരു കൊലപാതക കേസാണ് ഈ ചിത്രത്തിന്റെ പശ്ചാത്തലം. മോഹൻലാലിനും ശ്രീനിവാസനുമൊപ്പം കരമന ജനാർദ്ദനൻ നായർ, അംബിക, തിലകൻ എന്നിവർ മറ്റ് പ്രധാനവേഷങ്ങളിൽ അഭിനയിച്ചിരിക്കുന്നു.

## അഭിനേതാക്കൾ
* മോഹൻലാൽ – ദാസൻ (രാംദാസ്)
* ശ്രീനിവാസൻ – വിജയൻ / തങ്കപ്പൻ 
* കരമന ജനാർദ്ദനൻ നായർ – പ്രഭാകരൻ തമ്പി / കൊപ്ര പ്രഭാകരൻ 
* അംബിക – ഗീത
* തിലകൻ – അനന്തൻ നമ്പ്യാർ
* കെ.പി.എ.സി. ലളിത – ഗീതയുടെ അമ്മായിയമ്മ
* അസീസ് – പോലീസ് ഓഫീസർ
* എൻ.എൽ. ബാലകൃഷ്ണൻ – ഐസക്ക്
* പറവൂർ ഭരതൻ – പ്രൊഫ. വിദ്യാധരൻ
* ഫിലോമിന – പ്രഭാകരൻ തമ്പിയുടെ അമ്മ
* ഇന്നസെന്റ് – ബാലൻ
* മാമുക്കോയ – ഗഫൂർ
* മാള അരവിന്ദൻ – ദാമു
* പ്രതാപചന്ദ്രൻ – അശോക് വർമ്മ
* ഒടുവിൽ ഉണ്ണികൃഷ്ണൻ – ആഭ്യന്തരമന്ത്രി

## സംഗീതം

## ഇതും കൂടി കാണുക
* നാടോടിക്കാറ്റ്
* അക്കരെയക്കരെയക്കരെ

## പുറത്തേക്കുള്ള കണ്ണികൾ
* 
* ''പട്ടണപ്രവേശം''  – മലയാളസംഗീതം.ഇൻഫോ

വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
തെൻദായ്

ജാപ്പനീസ് ബുദ്ധമതത്തിലെ ഒരു പ്രധാന വിഭാഗമാണ് **തെൻദായ്**. ഒൻപതാം നൂറ്റാണ്ടിന്റെ ആരംഭത്തിൽ ദെങ്ഗ്യൊ ദൈഷി (Dengyo Daishi) അഥവാ സയ്ചൊ (Saicho: 762-822) എന്ന സന്ന്യാസിയാണ് തെൻദായ് വിശ്വാസം ജപ്പാനിലെത്തിച്ചത്.

## ദെങ്ഗ്യൊ ദൈഷിയുടെ ചരിത്രം

ബുദ്ധമത കേന്ദ്രമായിരുന്ന നാര(Nara)യിലെ ജീവിതത്തിൽ മനം മടുത്ത ദെങ്ഗ്യൊ ഏറെക്കാലം ഹിയൈ (Hiei) പർവതത്തിൽ ഏകാന്തവാസം നടത്തി. അതിനുശേഷം അവിടെ ഒരു ചെറിയ സന്ന്യാസിമഠം ആരംഭിച്ചു. ഒരു ബൌദ്ധപണ്ഡിതനെന്ന നിലയ്ക്ക് പ്രശസ്തിയാർജിച്ച ദെങ്ഗ്യൊവിനെ കമ്മു ചക്രവർത്തി 804-ൽ ചൈനയിലേക്കയച്ചു. ജാപ്പനീസ് ജീവിതശൈലിക്ക് അനുയോജ്യമായ ബുദ്ധമതവിശ്വാസങ്ങളും ആചാരങ്ങളും കണ്ടെത്തുക എന്നതായിരുന്നു ദെങ്ഗ്യൊവിന്റെ ചുമതല. ചൈനയിലെ *തി-യെൻ-തൈ* (T'ieen T'ai) ബുദ്ധവിഭാഗത്തിന്റെ വിശ്വാസങ്ങളും തത്ത്വങ്ങളും ദെങ്ഗ്യൊവിൽ മതിപ്പുളവാക്കി. *തി-യെൻ-തൈ* എന്ന ചൈനീസ് പദത്തിന്റെ ജാപ്പനീസ് പരിഭാഷയാണ് തെൻദായ്.

## ക്ഷേത്രനഗരം

ജപ്പാനിൽ തിരിച്ചെത്തിയ ദെങ്ഗ്യൊ ഹിയൈപർവതത്തിലെ ആശ്രമം വിപുലീകരിച്ചു. ക്രമേണ ആശ്രമത്തിനു ചുറ്റിലുമായി ഉദ്ദേശം മൂവായിരം ക്ഷേത്രങ്ങളുള്ള ഒരു നഗരം രൂപംകൊണ്ടു. തെൻദായ് വിഭാഗം ജപ്പാനിൽ വളരെ ശക്തമായി. ഈ വിഭാഗത്തിന്റെ സൂക്തങ്ങൾ ശാക്യമുനിയെ പ്രകീർത്തിക്കുന്ന സധർമ പുണ്ഡരികസൂത്രത്തെ ആസ്പദമാക്കിയുള്ളവയാണ്. ഓരോ മനുഷ്യനും ഒരു ബുദ്ധനായിത്തീരുവാനുള്ള ഗുണം ഉണ്ടെന്ന് തെൻദായ് ഉദ്ഘോഷിക്കുന്നു. വ്യത്യസ്ത ബൌദ്ധദർശനങ്ങളെ സഹിഷ്ണുതയോടെ വീക്ഷിക്കുന്ന പാരമ്പര്യമാണ് തെൻദായ് വിഭാഗത്തിന്റേത്. ബൗദ്ധചിന്തയുടെ ക്രമാനുഗതമായ വെളിപ്പെടുത്തലായാണ് ഓരോ ദർശനത്തെയും തെൻദായ് സ്വീകരിക്കുന്നത്.

## പുറത്തേക്കുള്ള കണ്ണികൾ
*http://tendai.org/ 
*http://www.quietmountain.org/dharmacenters/buddhadendo/TENDAI.HTM 
*http://www.religionfacts.com/buddhism/sects/tendai.htm 

വർഗ്ഗം:ബുദ്ധമതം
തെമിസ്റ്റൊക്ലീസ്

അഥീനിയൻ ജനറലും രാജ്യതന്ത്രജ്ഞനുമായിരുന്നു **തെമിസ്റ്റൊക്ലീസ്**. സലാമീസ് യുദ്ധത്തിൽ പേർഷ്യക്കാർക്കെതിരെ തെമിസ്റ്റൊക്ലീസ് നേടിയ വിജയമാണ് ആഥൻസിനെ ഗ്രീസിലെ പ്രബലശക്തിയാക്കി മാറ്റിയത്. 

## ചരിത്രം

പേർഷ്യക്കാർക്കെതിരെയുള്ള മാരത്തോൺ യുദ്ധത്തിൽ (ബി.സി. 490) തെമിസ്റ്റൊക്ലീസ് പങ്കെടുത്തിരുന്നു. ആഥൻസ് ഒരു നാവികശക്തിയായാൽ മാത്രമേ പേർഷ്യൻ ഭീഷണിയെ നേരിടാനാവൂ എന്ന പക്ഷക്കാരനായിരുന്നു ഇദ്ദേഹം. ഇതിന്റെ ഭാഗമായി ആഥൻസിലെ വെള്ളി ഖനികളിൽ നിന്നുള്ള ആദായം കൊണ്ട് യുദ്ധക്കപ്പലുകൾ നിർമ്മിക്കുവാനുള്ള പദ്ധതി ഇദ്ദേഹം ആവിഷ്കരിച്ചു. ബി.സി. 480-ൽ ആഥൻസ് പേർഷ്യക്കാരുടെ ആക്രമണത്തിനു വിധേയമായപ്പോൾ അഥീനിയക്കാരെ സലാമീസ് ദ്വീപിലേക്കു മാറ്റുവാനുള്ള നടപടികൾ സ്വീകരിച്ചത് ഇദ്ദേഹമായിരുന്നു. സലാമീസ് ദ്വീപിലെ ഇടുങ്ങിയ കടലിടുക്കിൽവച്ച് ആഥൻസിന്റെ നാവികപ്പടയ്ക്ക് എതിരാളികളെ അനായാസേന നേരിടുവാനാവും എന്നതായിരുന്നു ഇദ്ദേഹത്തിന്റെ കണക്കുകൂട്ടൽ. ഇദ്ദേഹത്തിന്റെ യുക്തിപരമായ ഈ തീരുമാനം ശരിയായിരുന്നുവെന്ന് ഗ്രീക്കുകാരുടെ തുടർന്നുള്ള വിജയം തെളിയിച്ചു. ഗ്രീക്കുകാരെ പിന്തുടർന്ന് സലാമീസിൽ എത്തിയ പേർഷ്യൻ നാവികപ്പടയെ ഈ യുദ്ധതന്ത്രത്തിലൂടെയാണ് ഇദ്ദേഹം പരാജയപ്പെടുത്തിയത്.

പേർഷ്യയുടെ ആക്രമണത്തിൽനിന്ന് ഗ്രീസിനെ രക്ഷിച്ച തെമിസ്റ്റൊക്ലീസിനെതിരെ പിന്നീട് അഴിമതി ആരോപണങ്ങൾ ഉയർന്നതോടെ ഇദ്ദേഹത്തിനുണ്ടായിരുന്ന ജനപ്രീതി കുറഞ്ഞു. രാഷ്ട്രീയ പ്രതിയോഗികൾ നാടുകടത്തിയതിനെത്തുടർന്ന് പേർഷ്യയിൽ അഭയം പ്രാപിച്ച ഇദ്ദേഹത്തെ മാഗ്നീസിയ പട്ടണത്തിന്റെ ചുമതല നൽകി പേർഷ്യൻ രാജാവായ അർട്ടാ സെർക്സസ് ആദരിച്ചു. മാഗ്നീസിയയിൽ ബി.സി. 459-ൽ തെമിസ്റ്റൊക്ലീസ് അന്തരിച്ചു.

## പുറത്തേക്കുള്ള കണ്ണികൾ
*http://classics.mit.edu/Plutarch/themisto.html 
*http://www.pbs.org/empires/thegreeks/htmlver/characters/f_themistocles.html
*http://www.livius.org/th/themistocles/themistocles.html
തെയ്പിങ് കലാപം

ചൈനയിലെ മഞ്ചു രാജവംശത്തിനെതിരെ നടന്ന ആഭ്യന്തര കലാപമാണ് **തെയ്പിങ് കലാപം** (1851- 1864). ഹ്യൂങ് സ്യൂചിൻ എന്ന ക്രിസ്തുമത വിശ്വാസിയുടെ നേതൃത്വത്തിൽ നടന്ന തെയ്പിങ് കലാപത്തിൽ ഏകദേശം 20 ദശലക്ഷം ആളുകൾക്ക് ജീവഹാനിയുണ്ടായി. മഞ്ചു ഭരണത്തെ പുറത്താക്കിക്കൊണ്ട് ചൈനയിൽ ഒരു മതാധിഷ്ഠിത (theocratic) രാജ്യം സ്ഥാപിക്കുക എന്നതായിരുന്നു ഇദ്ദേഹത്തിന്റെ ലക്ഷ്യം. ദരിദ്രവിഭാഗങ്ങൾക്കിടയിൽ മഞ്ചുഭരണകൂടത്തിനെതിരെയുണ്ടായിരുന്ന എതിർപ്പിനെ തനിക്ക് അനുകൂലമായി തിരിക്കുന്നതിൽ ഹ്യൂങ് സ്യൂചിൻ വിജയിച്ചു. ഇദ്ദേഹത്തിന്റെ അനുയായികൾ *ഗോഡ് വർഷിപ്പേഴ്സ്* എന്ന പേരിൽ അറിയപ്പെട്ടിരുന്നു. ഇവർ 1850-ൽ രാജകീയ സേനയുമായി ഏറ്റുമുട്ടുകയും 1851 ജനുവരിയിൽ തെയ്പിങ് (മഹാശാന്തിയുടെ സ്വർഗീയ രാജ്യം) എന്ന പുതിയ രാജ്യം ചൈനയിൽ നിലവിൽവന്നതായി പ്രഖ്യാപിക്കുകയും ചെയ്തു. മഞ്ചു രാജവംശത്തിനെതിരെ കവാങ്സി പ്രവിശ്യയിൽ തുടങ്ങിയ കലാപം 17 പ്രവിശ്യകളിലേക്കുകൂടി വ്യാപിച്ചു. 1853-ൽ നാൻജിങ് പിടിച്ചെടുത്ത കലാപകാരികൾ അതിനെ തെയ്പിങ്ങിന്റെ തലസ്ഥാനമാക്കി. വിമതരെ പരാജയപ്പെടുത്തുന്നതിനായി മഞ്ചു ചക്രവർത്തി പാശ്ചാത്യരുടെ സഹായം തേടിയതോടെയാണ് കലാപകാരികളുടെ പതനം ആരംഭിച്ചത്. ഷാങ്ഹായ് പിടിച്ചെടുക്കുവാനുള്ള തെയ്പിങ്ങുകളുടെ ശ്രമത്തെ ചാൾസ് ജോർജ് ഗോർഡന്റെ നേതൃത്വത്തിലുള്ള പാശ്ചാത്യസേന പരാജയപ്പെടുത്തി. 1864 ജൂലൈ 19-ന് രാജകീയസേന നാൻജിങ് പിടിച്ചെടുത്തതോടെ കലാപത്തിനു വിരാമമായി. 13 വർഷം നീണ്ടുനിന്ന ഈ ആഭ്യന്തരയുദ്ധത്തിൽ ഇരുപക്ഷത്തും വൻ ആൾനാശമുണ്ടായി.

## ഇതുകൂടി കാണുക
ചൈന

## പുറത്തേക്കുള്ള കണ്ണികൾ
*http://taipingrebellion.com/
*http://www.britannica.com/EBchecked/topic/580815/Taiping-Rebellion
*http://academic.brooklyn.cuny.edu/core9/phalsall/texts/taiping.html
*http://afe.easia.columbia.edu/special/china_1750_taiping.htm
ഈറ്റിലക്കണ്ട

പുൻടിയ്സ് എന്ന കുടുംബത്തിലെ കേരളത്തിൽ മാത്രം കാണുന്ന ശുദ്ധജല മത്സ്യം ആണ് **ഈറ്റിലിക്കണ്ട**(Channa barb). .ഏകദേശം 19.6 സെ മീ നീളം വരും ഇവയ്ക്ക്. ഇവയെ കണ്ടു കിട്ടിയിടുള്ളത് പമ്പ, പെരിയാർ, മീനച്ചിൽ എന്നി നദികളിൽ നിന്നും ആണ്. തമിഴ്നാട്ടിലെ വൈഗൈ നദിയിൽ ഇവയുണ്ട് എന്ന് പറയുന്നു എങ്കിലും ഇതിനു തെളിവ് ലഭിച്ചിട്ടില്ല അത് കൊണ്ട് തനെ ഇവ കേരളത്തിന്റെ തദ്ദേശീയ മത്സ്യം ആണെന്ന് പറയാം .  സുന്ദരരാജ് എന്ന ശാസ്ത്രജ്ഞൻ 1941-ൽ പമ്പയാറിന്റെ കൈവഴിയായ കല്ലാറിൽ നിന്നാണ് ഇതിനെ കണ്ടെത്തിയത്. കല്ലാറിനെക്കൂടാതെ തേക്കടി തടാകത്തിന്റെ പോഷകനദികളായ പെരിയാറിലും മുല്ലയാറിലും കണ്ടുവരുന്നു.

## അവലംബം

വർഗ്ഗം:പെരിയാറിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:പരലുകൾ
വാലെന്റീന തെരഷ്ക്കോവ

ആദ്യമായി ബഹിരാകാശ സഞ്ചാരം നടത്തിയ വനിതയാണ് **വാലെന്റീന തെരഷ്ക്കോവ** '(റഷ്യൻ: Валенти́на Влади́мировна Терешко́ва വാലന്റീന വ്ളാദിമിറൊവ്ന തെരഷ്കോവ). 1937 മാർച്ച് 6-ന് റഷ്യൻ SFSR- യാരൊസ്ലാവ് ഒബ്ലാസ്റ്റിലെ മസ്ലെനിക്കൊവൊ ഗ്രാമത്തിൽ തെരഷ്ക്കോവ ജനിച്ചു. പിതാവ് ഒരു ട്രാക്റ്റർ ഡ്രൈവറും അമ്മ ഒരു തുണി വ്യവസായ തൊഴിലാളിയുമായിരുന്നു. സ്കൂൾ വിദ്യാഭ്യാസശേഷം അല്പകാലം ഒരു ടയർ ഫാക്റ്ററിയിൽ ജോലി നോക്കി. തുടർന്ന് എൻജിനീയറിങ് പഠനത്തോടൊപ്പം പാരച്ച്യൂട്ട് പരിശീലനവും നേടി. 1962-ൽ റഷ്യൻ വനിതാ ബഹിരാകാശ സംഘത്തിൽ അംഗത്വം ലഭിച്ചു.

1963 ജൂൺ 16-ന് റഷ്യയുടെ വൊസ്തോക്-6 ബഹിരാകാശ വാഹനത്തിൽ *സീഗൽ* എന്ന കോഡ് നാമത്തിൽ ബഹിരാകാശയാത്ര നടത്തിയതോടെ പ്രസ്തുത രംഗത്തെ പ്രഥമ വനിത എന്ന അംഗീകാരം നേടി. റഷ്യൻ വ്യോമസേനാ അക്കാദമിയിൽ നിന്ന് 1969-ൽ ബഹിരാകാശ എൻജിനീയറിങ്ങിൽ ബിരുദവും 1977-ൽ ഡോക്റ്ററേറ്റും നേടി.1997 ഏപ്രിൽ 30-ന് റഷ്യൻ വ്യോമസേനയിൽനിന്നു വിരമിച്ചു.

റഷ്യയിലെ ഏറ്റവും ഉയർന്ന ബഹുമതിയായ "ഹീറോ ഓഫ് ദ സോവിയറ്റ് യൂണിയൻ" ഉൾപ്പെടെ നിരവധി ബഹുമതികൾ അവരെ തേടിയെത്തിയിട്ടുണ്ട്.

## രാഷ്ട്രീയ പദവികൾ
*സുപ്രീം സോവിയറ്റ് അംഗം (1966-74) 
*സുപ്രീം സോവിയറ്റ് പ്രസീഡിയം അംഗം (1974-89) 
*റഷ്യൻ കമ്യൂണിസ്റ്റ് പാർട്ടി കേന്ദ്ര കമ്മിറ്റി അംഗം (1969-91)

## പുറത്തേക്കുള്ള കണ്ണികൾ
*http://starchild.gsfc.nasa.gov/docs/StarChild/whos_who_level2/tereshkova.html
*http://starchild.gsfc.nasa.gov/docs/StarChild/whos_who_level1/tereshkova.html
*http://www.astronautix.com/astros/terhkova.htm

## അവലംബം

വർഗ്ഗം:ബഹിരാകാശസഞ്ചാരികൾ
വർഗ്ഗം:മാർച്ച് 6-ന് ജനിച്ചവർ
വർഗ്ഗം:1937-ൽ ജനിച്ചവർ
ഒലി ഹാൻസൺ (കായികതാരം)

1920കളിൽ പ്രശസ്തനായിരുന്ന സ്വീഡൻ സ്വദേശിയായ ഒരു ക്രോസ് കണ്ട്രി കായിക താരമാണ് ഒലി ഹാൻസൺ (1904 – ജനുവരി 1991). 1929ലെ FIS നോർഡിക് വേൾഡ് സ്കൈ ചാമ്പ്യൻഷിപ്പിൽ 50 കി.മീ ഇവന്റിൽ അദ്ദേഹം വെങ്കലമെഡൽ നേടുകയുണ്ടായി.

## പുറത്തേക്കുള്ള കണ്ണികൾ
*

വർഗ്ഗം:കായിക താരങ്ങൾ - അപൂർണ്ണലേഖനങ്ങൾ
കഴുതപ്പുലി

ഹയാനിഡേ എന്ന ജന്തുകുടുംബത്തിൽ ഉൾപ്പെടുന്ന ജീവികളുടെ സാമാന്യനാമമാണ് **കഴുതപ്പുലി** (ഹയിന). മുഖ്യമായും ആഫ്രിക്കയിലേയും ഏഷ്യയിലേയും പരിസ്ഥിതിവ്യൂഹങ്ങളിലും ഭക്ഷ്യശൃംഖലകളിലും അനുപമവും അതിപ്രാധാന്യവുമുള്ള ഒരു പങ്കു വഹിക്കുന്ന ജന്തുസമൂഹമാണ് കഴുതപ്പുലികളുടേത്. കാർണിവോറ എന്ന നിരയിലെ നാലാമത്തെ ചെറിയ കുടുംബം ആണ് ഇവയുടെത്.

വംശീയമായി മാർജ്ജാരന്മാരോടും വെരുകുകളോടും അടുത്തുനിൽക്കുന്നുവെങ്കിലും ഇര തേടുന്ന വിധം, സാമൂഹ്യക്രമം തുടങ്ങിയ കാര്യങ്ങളിൽ നായവർഗ്ഗത്തോടാണ് ഇവയ്ക്കു സാമീപ്യം. ഇരകളെ ആക്രമിക്കാൻ നഖങ്ങൾക്കു പകരം പല്ല് ഉപയോഗിക്കുക, പതുങ്ങിനിന്ന് കുതിച്ചുചാടി ആക്രമിക്കുന്നതിനു പകരം തെരഞ്ഞുപിടിച്ചും ചുറ്റിവളഞ്ഞും ഓടിപ്പിച്ചു കീഴ്പ്പെടുത്തി ഇരകളെ ആക്രമിക്കുക, ഭക്ഷണം അതിവേഗത്തിൽ അകത്താക്കുക തുടങ്ങിയവയാണ് ഇവയെ ശ്വാനവർഗ്ഗത്തോട് അടുപ്പിക്കുന്നത്.

## പ്രത്യേകതകൾ
ബലമുള്ള പല്ലുകളും കീഴ്ത്താടിയെല്ലും ആണ് കഴുതപ്പുലികൾക്ക് ഉള്ളത് , എല്ലുകൾ വരെ കടിച്ചു മുറിക്കാൻ പോന്നവയാണ് ഇവ. മിക്ക കഴുതപ്പുലി വർഗത്തിലും ആൺ കഴുതപ്പുലി ആണ് പെൺ കഴുതപ്പുലികളെ അപേക്ഷിച്ച് വലിപ്പം ഏറിയവ.

## മനുഷ്യരുമായി ഉള്ള ബന്ധങ്ങൾ
കഴുതപ്പുലികളുടെ ആക്രന്ദനം മനുഷ്യന്റെ ഉറക്കെയുള്ള പൊട്ടിച്ചിരിക്കു സമാനമാണ്. ഇറാൻ, ഇന്ത്യ  പിന്നെ ടാൻസാനിയ , സെനെഗൽ തുടങ്ങി മിക്ക ആഫ്രിക്കൻ രാജ്യങ്ങളിലും പുരാണങ്ങളിലും ഐതിഹ്യങ്ങളിലും കഴുതപ്പുലികളെക്കുറിച്ചുള്ള കഥകളും സങ്കൽപ്പങ്ങളും പരാമർശങ്ങളും വ്യാപകമായി കാണാം.

## അവലംബം

വർഗ്ഗം:മാംസഭോജികൾ
വർഗ്ഗം:വന്യജീവികൾ
വർഗ്ഗം:ജന്തുക്കൾ - അപൂർണ്ണലേഖനങ്ങൾ
ഡിംപിൾ യാദവ്

2022 ഡിസംബർ എട്ട് മുതൽ മെയിൻപുരി മണ്ഡലത്തിൽ നിന്നുള്ള ലോക്സഭാംഗമായി തുടരുന്ന ഉത്തർപ്രദേശിൽ നിന്നുള്ള സമാജ്വാദി പാർട്ടി നേതാവും ഉത്തർപ്രദേശ് മുൻ മുഖ്യമന്ത്രിയായിരുന്ന അഖിലേഷ് യാദവിന്റെ ഭാര്യയുമാണ് **ഡിംപിൾ യാദവ് ** **(ജനനം:15 ജനുവരി 1978) ** 2012 മുതൽ 2019 വരെ കന്നൂജ് മണ്ഡലത്തിൽ നിന്നുള്ള ലോക്സഭാംഗമായിരുന്നു. 

## ജീവിതരേഖ
ഇന്ത്യൻ ആർമിയിൽ ഓഫീസറായിരുന്ന രാംചന്ദ്ര സിംഗ് റാവത്തിൻ്റെയും ചമ്പയുടേയും മകളായി 1978 ജനുവരി 15ന് മഹാരാഷ്ട്രയിലെ പൂനെയിൽ ജനിച്ചു. ലക്നൗവിലെ ആർമി പബ്ലിക് സ്കൂളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ ഡിംപിൾ ലക്നൗ യൂണിവേഴ്സിറ്റിയിൽ നിന്ന് ബിരുദം നേടി. ബി.കോമാണ് വിദ്യാഭ്യാസ യോഗ്യത.

## രാഷ്ട്രീയ ജീവിതം
2009-ലെ ലോക്സഭ തിരഞ്ഞെടുപ്പിൽ കന്നൂജിൽ നിന്നും ഫിറോസാബാദിൽ നിന്നും ജയിച്ചതിനെ തുടർന്ന് ഫിറോസാബാദ് സീറ്റ് അഖിലേഷ് യാദവ് രാജിവച്ചതിനെ തുടർന്നുണ്ടായ ഉപതിരഞ്ഞെടുപ്പിലാണ് ഡിംപിൾ ആദ്യമായി മത്സരിച്ചത്.
ആദ്യ മത്സരത്തിൽ കോൺഗ്രസിലെ രാജ് ബബ്ബറോട് പരാജയപ്പെട്ടു.

പിന്നീട് 2012-ലെ നിയമസഭ തിരഞ്ഞെടുപ്പിൽ സമാജ്വാദി പാർട്ടി വിജയിച്ചതിനെ തുടർന്ന് ലോക്സഭാംഗമായിരുന്ന അഖിലേഷ് യാദവ് മുഖ്യമന്ത്രിയായി തിരഞ്ഞെടുക്കപ്പെട്ടതോടെ ഒഴിവ് വന്ന കന്നൂജ് സീറ്റിൽ നിന്ന് എതിരില്ലാതെ ലോക്സഭയിലേക്ക് തിരഞ്ഞെടുക്കപ്പെട്ടു.

2014-ലെ ലോക്സഭ തിരഞ്ഞെടുപ്പിൽ ബിജെപി സ്ഥാനാർത്ഥിയായ സുബ്രത് പതക്കിനെ പരാജയപ്പെടുത്തി കന്നൂജ് മണ്ഡലത്തിൽ പാർലമെൻറ് അംഗമായ ഡിംപിൾ 2019-ലെ ലോക്സഭ തിരഞ്ഞെടുപ്പിൽ മഹാസഖ്യ സ്ഥാനാർത്ഥിയായി വീണ്ടും കന്നൂജിൽ നിന്ന് തന്നെ മത്സരിച്ചെങ്കിലും ബിജെപി സ്ഥാനാർത്ഥിയായ സുബ്രത് പതക്കിനോട് പരാജയപ്പെട്ടു.

2022 ഡിസംബർ അഞ്ചിന് മെയിൻപുരി മണ്ഡലത്തിൽ നടന്ന ലോക്സഭ ഉപ-തിരഞ്ഞെടുപ്പിൽ സമാജ്വാദി പാർട്ടി സ്ഥാനാർത്ഥിയായി മത്സരിച്ച ഡിംപിൾ യാദവ് വിജയിച്ചു. ലോക്സഭാംഗമായിരുന്ന മുലായം സിംഗ് യാദവ് 2022 ഒക്ടോബർ പത്തിന് അന്തരിച്ചതിനെ തുടർന്നാണ് മെയിൻപുരി സീറ്റിൽ ഒഴിവ് വന്നത്.

## അവലംബം

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:എതിരില്ലാതെ തെരഞ്ഞെടുക്കപ്പെട്ട ലോക്സഭാംഗങ്ങൾ
വർഗ്ഗം:പതിനാറാം ലോക്‌സഭയിലെ അംഗങ്ങൾ
സംസ്ഥാനപാത 71 (കേരളം)

കേരളത്തിലെ ഒരു സംസ്ഥാനപാതയാണ് **SH 71 (സംസ്ഥാനപാത 71)**. മലപ്പുറം ജില്ലയിലെ തിരൂരിൽ നിന്നും ആരംഭിക്കുന്ന ഈ പാത മഞ്ചേരിയിലാണ് അവസാനിക്കുന്നത്. 39 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
* തിരൂർ
* എടരിക്കോട്
* കോട്ടക്കൽ
* പുത്തൂർ
* വെങ്ങര
* മണ്ണൂർ
* വടക്കമണ്ണ
* മലപ്പുറം
* പാനായി
* മഞ്ചേരി

## അവലംബം